cyanic-selkie/wikianc huggingface dataset:
ಟೈಗರ್ ವುಡ್ಸ್
ದಾಂಪತ್ಯ ದ್ರೋಹ ಹಾಗು ವೃತ್ತಿಜೀವನದಲ್ಲಿ ಒಡಕು
1997ರಿಂದಲೂ ತಿಂಗಳಿಗೊಮ್ಮೆ ವಿಶೇಷಾಂಕದ ಆಧಾರದ ಮೇಲೆ ವುಡ್ಸ್ ರ ಮಾಹಿತಿ ಲೇಖನಗಳನ್ನು ಒಳಗೊಂಡಿರುತ್ತಿದ್ದ ಗಾಲ್ಫ್ ಡೈಜೆಸ್ಟ್ ನಿಯತಕಾಲಿಕವು, ಫೆಬ್ರವರಿ 2010ರ ಸಂಚಿಕೆಯಲ್ಲಿ, ವುಡ್ಸ್ ತಮ್ಮ ಸಮಸ್ಯೆಗಳ ಬಗ್ಗೆ ಗಮನಹರಿಸುತ್ತಿರುವ ಕಾರಣದಿಂದಾಗಿ ಇನ್ನು ಮುಂದೆ ಅವರ  ಲೇಖನಗಳ ಪ್ರಕಟಣೆಯನ್ನು ಸ್ಥಗಿತಗೊಳಿಸುವುದಾಗಿ ಪ್ರಕಟಿಸಿತು. ವುಡ್ಸ್ 2010ರ ಆಗಸ್ಟ್ ಸಂಚಿಕೆಯೊಂದಿಗೆ ತಮ್ಮ ಲೇಖನಗಳನ್ನು ಮತ್ತೆ ಬರೆಯಲು ಆರಂಭಿಸಿದರು.
2010ರ ಫೆಬ್ರವರಿ 19ರಂದು ಫ್ಲೋರಿಡದ PGA ಟೂರ್ ಪ್ರಧಾನ ಕಚೇರಿಯಲ್ಲಿ ದೂರದರ್ಶನದ ಮೂಲಕ ವುಡ್ಸ್ ಭಾಷಣವನ್ನು ಮಾಡುತ್ತಾರೆ. ತಾವು ತಮ್ಮ ಪತ್ನಿಗೆ ನಂಬಿಕೆ ದ್ರೋಹ ಎಸಗಿರುವುದಾಗಿ ಒಪ್ಪಿಕೊಳ್ಳುತ್ತಾರೆ. ತಾವು ಏನನ್ನು ಮಾಡಲು ಬಯಸಿದರೂ ಅದನ್ನು ಮಾಡಲು ಅಧಿಕಾರವಿದೆಯೆಂದು ನಂಬಿದ್ದಾಗಿ ಹೇಳುತ್ತಾರೆ, ಹಾಗು ಯಶಸ್ಸಿನ ಅಮಲಿನ ಕಾರಣದಿಂದಾಗಿ, ಸಾಧಾರಣ ನಿಯಮಗಳು ತಮಗೆ ಅನ್ವಯವಾಗುವುದಿಲ್ಲವೆಂದು ಭಾವಿಸಿದ್ದಾಗಿ ಹೇಳುತ್ತಾರೆ. ವಿವಾಹೇತರ ಸಂಬಂಧಗಳನ್ನು ಹೊಂದಿದ್ದರ ಬಗ್ಗೆ ತಮಗೆ ಇದೀಗ ತಮ್ಮ ತಪ್ಪಿನ ಅರಿವಾಗಿದೆಯೆಂದು ಹೇಳುತ್ತಾರೆ, ಜೊತೆಗೆ ತಮ್ಮ ಕುಟುಂಬ, ಸ್ನೇಹಿತರು, ಅಭಿಮಾನಿಗಳು, ಹಾಗು ವ್ಯಾಪಾರ ಪಾಲುದಾರರಿಗೆ ತಮ್ಮ ವರ್ತನೆಯಿಂದ ಉಂಟಾಗಿರುವ ನೋವಿಗೆ ಕ್ಷಮೆಯಾಚಿಸಿದರು. ವುಡ್ಸ್, ತಾವು ಬಾಲ್ಯದಿಂದ ಪಾಲಿಸಿಕೊಂಡು ಬಂದಿದ್ದ ಬೌದ್ಧಧರ್ಮವನ್ನು ನಿರ್ಲಕ್ಷಿಸಿದ್ದಾಗಿ ಹೇಳುವುದರ ಜೊತೆಗೆ, ಭವಿಷ್ಯದಲ್ಲಿ ತಮ್ಮ ಧರ್ಮವನ್ನು ಮತ್ತೆ ಸ್ವೀಕರಿಸಲು ಪ್ರಯತ್ನಿಸುವುದಾಗಿ ಹೇಳುತ್ತಾರೆ. ವುಡ್ಸ್ ತಾವು 45 ದಿನದ ಚಿಕಿತ್ಸಾ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದಾಗಿ ಹೇಳಿಕೆ ನೀಡುವುದರ ಜೊತೆಗೆ, ಅಲ್ಲಿಗೆ ಶೀಘ್ರದಲ್ಲಿ ಮತ್ತೆ ಮರಳುವುದಾಗಿ ಹೇಳುತ್ತಾರೆ. ಭವಿಷ್ಯದಲ್ಲಿ ಸ್ಪರ್ಧಾತ್ಮಕ ಗಾಲ್ಫ್ ಪಂದ್ಯಾವಳಿಗೆ ಹಿಂದಿರುಗಲು ಯೋಜಿಸಿರುವುದಾಗಿ ಅವರು ಹೇಳಿದರಾದರೂ ವಿವರಣೆಗಳನ್ನು ನಿರ್ದಿಷ್ಟವಾಗಿ ತಿಳಿಸಲಿಲ್ಲ. ಅವರು ಪ್ರಶ್ನೆಗಳಿಗೆ ಉತ್ತರಿಸಲಿಲ್ಲ.
ಫೆಬ್ರವರಿ 27, 2010ರಲ್ಲಿ, ಶಕ್ತಿವರ್ಧಕ ಪೇಯ ಗೆಟೊರೇಡ್, ಟೈಗರ್ ವುಡ್ಸ್ ರೊಂದಿಗಿನ ತನ್ನ ಪ್ರಾಯೋಜಕತ್ವವನ್ನು ಕೊನೆಗೊಳಿಸಿತು. ಆದಾಗ್ಯೂ, ಗೆಟೊರೇಡ್, ಧರ್ಮದತ್ತಿ ಸಂಸ್ಥೆ ಟೈಗರ್ ವುಡ್ಸ್ ಪ್ರತಿಷ್ಠಾನದೊಂದಿಗೆ ತನ್ನ ಸಹಯೋಗವನ್ನು ಮುಂದುವರೆಸುವುದಾಗಿ ಹೇಳಿಕೆ ನೀಡಿತು. ಮಾರ್ಚ್ ನಲ್ಲಿ ಐರಿಶ್ ಪುಸ್ತಕ ಸಂಗ್ರಹಕಾರ ಪ್ಯಾಡಿ ಪವರ್, ವುಡ್ಸ್ ತಮ್ಮೊಂದಿಗಿನ $75 ದಶಲಕ್ಷ ಮೌಲ್ಯದ ಜಾಹಿರಾತು ಒಪ್ಪಂದವನ್ನು ತಿರಸ್ಕರಿಸಿದ್ದಾಗಿ ಬಹಿರಂಗಪಡಿಸುತ್ತಾರೆ. 2010ರ ಮಾರ್ಚ್ 16ರಂದು 2010ರ ಮಾಸ್ಟರ್ಸ್ ಪಂದ್ಯಾವಳಿ ಮೂಲಕ ಗಾಲ್ಫ್ ಗೆ ಮರಳುವುದಾಗಿ ವುಡ್ಸ್ ಪ್ರಕಟಿಸುತ್ತಾರೆ. ಆದಾಗ್ಯೂ, ಅವರ ಪತ್ನಿ ಎಲಿನ್, ಪಂದ್ಯಾವಳಿಯಲ್ಲಿ ಪಾಲ್ಗೊಳ್ಳುವ ಬದಲಾಗಿ ಸ್ವೀಡನ್ ಗೆ ಹಿಂದಿರುಗುವ ಯೋಜನೆಯನ್ನು ಹೊಂದಿದ್ದರು.
2010ರಮಾರ್ಚ್ 21ರಲ್ಲಿ, ಈ ಘಟನೆ ನಡೆದ ಬಳಿಕ ಅವರ ಮೊದಲ ಸಂದರ್ಶನವನ್ನು ಟಾಮ್ ರಿನಾಲ್ಡಿನಡೆಸುತ್ತಾರೆ. 2010ರ ಏಪ್ರಿಲ್ 29ರಂದು, ನ್ಯಾಷನಲ್ ಎನ್ಕ್ವೈರರ್, ವುಡ್ಸ್ ತಮಗೆ 120 ವಿವಾಹೇತರ ಸಂಬಂಧವಿತ್ತೆಂದು ತಮ್ಮ ಪತ್ನಿಯಲ್ಲಿ ಒಪ್ಪಿಕೊಂಡರೆಂದು ವರದಿ ಮಾಡಿತು. ಅವರು ತಮ್ಮ ನೆರೆಮನೆಯ ಹುಡುಗಿ 21 ವರ್ಷದ ರೇಚಲ್ ಕೌಡ್ರಿಯೇಟ್ ಳೊಂದಿಗೆ ಒಂದು ರಾತ್ರಿಯ ಸಂಬಂಧವನ್ನು ಹೊಂದಿದ್ದಾಗಿ ಒಪ್ಪಿಕೊಳ್ಳುತ್ತಾರೆ, ಅವಳ 14ರ ವಯಸ್ಸಿನಿಂದಲೂ ಅವರಿಗೆ ಪರಿಚಯವಿತ್ತು. ವುಡ್ಸ್ ಹಾಗು ನಾರ್ಡೆಗ್ರೆನ್ ಅಧಿಕೃತವಾಗಿ 2010ರ ಆಗಸ್ಟ್ 23ರಲ್ಲಿ ವಿಚ್ಛೇದನ ಪಡೆಯುತ್ತಾರೆ. ವಿಚ್ಛೇದನದ ನಂತರ ನಿಖರ ಹಣಕಾಸಿನ ನಿಯಮಗಳು ಗೋಪ್ಯವಾಗಿದ್ದರೂ, ನಾರ್ಡೆಗ್ರೆನ್ ಸರಿಸುಮಾರು $100 ದಶಲಕ್ಷ ಇತ್ಯರ್ಥದ ಹಣವನ್ನು ಪಡೆದರೆಂದು ವರದಿಗಳು ಪ್ರಕಟಿಸಿತು; ದಂಪತಿಗಳು ತಮ್ಮ ಇಬ್ಬರು ಮಕ್ಕಳ ಪಾಲನೆಯನ್ನು ಸಮನಾಗಿ ಹಂಚಿಕೊಳ್ಳುತ್ತಾರೆ.
ವುಡ್ಸ್ ರ ಮತ್ತೊಬ್ಬ ಪ್ರೇಯಸಿ, ಅಶ್ಲೀಲ ಚಿತ್ರನಟಿ ಹಾಗು ವಿಲಕ್ಷಣ ನೃತ್ಯಗಾರ್ತಿ ವೆರೋನಿಕ ಸಿವಿಕ್-ಡೇನಿಯಲ್ಸ್ ಳನ್ನು(ತೆರೆಯ ಹೆಸರು ಜೋಸ್ಲಿನ್ ಜೇಮ್ಸ್), ಟೈಗರ್ ವುಡ್ಸ್: ದಿ ರೈಸ್ ಅಂಡ್ ಫಾಲ್ ಎಂಬ ಸಾಕ್ಷ್ಯಚಿತ್ರಕ್ಕಾಗಿ ಬ್ರಿಟಿಶ್ ದೂರದರ್ಶನವು ಸಂದರ್ಶನ ಮಾಡಿತು, ಇದು ಮೊದಲ ಬಾರಿಗೆ 2010ರ ಜೂನ್ ಮಧ್ಯಭಾಗದಲ್ಲಿ, UKನ ಚ್ಯಾನಲ್ 4 ನಲ್ಲಿ ಪ್ರಸಾರವಾಯಿತು, ಸಂದರ್ಶನ ಕಾರ್ಯಕ್ರಮದಲ್ಲಿ, ಲಾಸ್ ವೇಗಾಸ್ ಹಾಗು ಲಾಸ್ ಏಂಜಲಿಸ್ ನಲ್ಲಿ ನೆಲೆಗೊಂಡಿರುವ ಸಿವಿಲ್-ಡೇನಿಯಲ್ಸ್, ತಾನು ಹಾಗು ವುಡ್ಸ್ ಎರಡು ವರ್ಷಕ್ಕೂ ಮೇಲ್ಪಟ್ಟು ಸಂಬಂಧವನ್ನು ಹೊಂದಿದ್ದಾಗಿ ಹೇಳಿದಳು, ಜೊತೆಗೆ ಹಲವಾರು ಪೂರ್ವನಿಗದಿತ ಗಾಲ್ಫ್ ಪಂದ್ಯಾವಳಿಗಳಲ್ಲಿ ತಮ್ಮನ್ನು ಭೇಟಿ ಮಾಡಲು ವಿಮಾನದ ಟಿಕೆಟ್ ನ್ನು ಖರೀದಿಸುತ್ತಿದ್ದರೆಂದು ಹೇಳಿದ್ದಾಳೆ. ಸಿವಿಕ್-ಡೇನಿಯಲ್ಸ್, ವುಡ್ಸ್ ರಿಂದ ತಾನು ಎರಡು ಸಂದರ್ಭಗಳಲ್ಲಿ  ಗರ್ಭ ಧರಿಸಿದ್ದಾಗಿಯೂ ಸಹ ಹೇಳಿದರು. ಒಂದು ಬಾರಿ ಗರ್ಭಸ್ರಾವವಾದರೆ, ಮತ್ತೊಂದು ಬಾರಿ ಗರ್ಭಪಾತದಲ್ಲಿ ಕೊನೆಗೊಂಡಿತೆಂದು ಹೇಳಿದ್ದಾಳೆ. ಸಿವಿಕ್-ಡೇನಿಯಲ್ಸ್, ವುಡ್ಸ್ ವಿರುದ್ಧ ಮೊಕದ್ದಮೆ ಹೂಡಲು ಪ್ರಸಿದ್ಧ ವಿಚ್ಛೇದನ ವಕೀಲೆ ಗ್ಲೋರಿಯ ಅಲ್ಲ್ರೆಡ್ ಳನ್ನು ನಿಯೋಜಿಸಿರುತ್ತಾಳೆ. ಈ ಸಾಕ್ಷ್ಯಚಿತ್ರದ ಸುಧಾರಿತ ರೂಪಾಂತರವನ್ನು, 2010ರ ಡಿಸೆಂಬರ್ 31ರ ರಾತ್ರಿ 10 p.m. ESTಗೆ CBC ದೂರದರ್ಶನ ಸರಣಿ ದಿ ಪ್ಯಾಶನೇಟ್ ಐ  ನಲ್ಲಿ ತೋರಿಸಲಾಯಿತು.
ಇತರೆ
1997ರ GQ ವ್ಯಕ್ತಿಚಿತ್ರದಲ್ಲಿ ಕೆಲವು ಅಥ್ಲಿಟ್ ಗಳ ಲೈಂಗಿಕ ಆಕರ್ಷಣೆಯ ಬಗ್ಗೆ ವುಡ್ಸ್ ಊಹಿಸುತ್ತಾರೆ: " ಟೈಗರ್ ವುಡ್ಸ್ ತಮ್ಮ ಲಿಮೋ ಚಾಲಕ ವಿನ್ಸೆಂಟ್ ನನ್ನು ಪ್ರಶ್ನಿಸುತ್ತಾರೆ, "ಹೆಚ್ಚಿನ ಸುಂದರ ಮಹಿಳೆಯರು ಬೇಸ್ ಬಾಲ್ ಹಾಗು ಬ್ಯಾಸ್ಕೆಟ್ ಬಾಲ್ ಆಟಗಳ ಸುತ್ತ ಹೆಚ್ಚು ಸುಳಿಯುವುದು ತಮಗೆ ಅರ್ಥವಾಗುವುದಿಲ್ಲ, ನಿನಗೆ ಗೊತ್ತಾ, ಇದಕ್ಕೆ ಕಾರಣ, ಜನರು ಯಾವಾಗಲೂ ಹೇಳುವಂತೆ,  ಕರಿಯ ಯುವಕರು ಬಿಗ್ ಡಿಕ್ಸ್(ಜನನಾಂಗ) ಹೊಂದಿರುತ್ತಾರೆಯೇ?".
ಡಿಸೆಂಬರ್ 15, 2009ರಲ್ಲಿ ದಿ ನ್ಯೂಯಾರ್ಕ್ ಟೈಮ್ಸ್, ಈ ಹಿಂದೆ ವುಡ್ಸ್ ಗೆ ಚಿಕಿತ್ಸೆ ನೀಡಿದ ಕೆನಡಾದ ಕ್ರೀಡಾ ವೈದ್ಯ ಅಂಟೋನಿ ಗಾಲೆಯ, ಫೆಡರಲ್ ಬ್ಯೂರೋ ಆಫ್ ಇನ್ವೆಸ್ಟಿಗೆಶನ್ ನಿಂದ ತನಿಖೆಗೆ ಒಳಪಟ್ಟಿದ್ದಾರೆಂದು ವರದಿಯಾಯಿತು, ಇವರು ಅಥ್ಲಿಟ್ ಗಳಿಗೆ ಅಕ್ಟೋವೆಗಿನ್ ಹಾಗು ಮಾನವ ಬೆಳವಣಿಗೆ ಹಾರ್ಮೋನುಗಳನ್ನು ಒದಗಿಸುತ್ತಿದ್ದ ಆರೋಪವನ್ನು ಎದುರಿಸುತ್ತಿದ್ದರು. ಅದೇ ಲೇಖನದ ಪ್ರಕಾರ, ಗಾಲೆಯ, ವುಡ್ಸ್ ರನ್ನು ಅವರ ಆರ್ಲ್ಯಾನ್ಡೋ ಮನೆಯಲ್ಲಿ 2009ರ ಫೆಬ್ರವರಿ ಹಾಗು ಮಾರ್ಚ್‌ನಲ್ಲಿ  ಕಡೆ ಪಕ್ಷ ನಾಲ್ಕು ಬಾರಿ ವಿಶೇಷ ಬ್ಲಡ್ ಸ್ಪಿನ್ನಿಂಗ್ ತಂತ್ರ( ಗಾಯವನ್ನು ಬೇಗ ಗುಣಪಡಿಸುವ ಕ್ರಿಯೆ)ವನ್ನು ನೀಡಲು ಭೇಟಿ ಮಾಡಿದರು ಹಾಗು ವುಡ್ಸ್ ಈ ಚಿಕಿತ್ಸೆಗೆ ಉತ್ತಮವಾಗಿ ಸ್ಪಂದಿಸಿದರು.
2000 ನೇ ಇಸವಿಯಲ್ಲಿ ವುಡ್ಸ್ ಒಂದು ಸ್ಪರ್ಧಾವಳಿಗಾಗಿ ಥೈಲ್ಯಾಂಡ್ ಗೆ ಬಂದಾಗ, ಥಾಯ್ಲೆಂಡ್ ನ ಅಧಿಕಾರಿಗಳು ರಾಜಮನೆತನದ ಗೌರವಲಾಂಛನಗಳನ್ನು ಕೊಡುಗೆಯಾಗಿ ನೀಡಲು ಪ್ರಯತ್ನಿಸಿದರು. ಅಲ್ಲದೇ ಅವರ ತಾಯಿ ಮೂಲತಃ ಥಾಯ್ಲೆಂಡ್‌ನವರಾಗಿರುವ ಆಧಾರದ ಮೇಲೆ ಥೈಲ್ಯಾಂಡ್‌ನ ಪೌರತ್ವವನ್ನು ನೀಡುವ ಪ್ರಸ್ತಾಪ ಮಾಡಿದರು. ಈ ಕೊಡುಗೆಯು ವುಡ್ಸ್ ರವರ ಕುಟುಂಬಕ್ಕೆ "ಅತ್ಯಂತ ಗೌರವ [ಮತ್ತು] ಅತ್ಯಂತ ಹೆಮ್ಮೆ" ಯನ್ನು ತರುತ್ತದೆ ಎಂದು ವುಡ್ಸ್ ಹೇಳಿದರು. ಆದರೆ ತೆರಿಗೆಯ ಸಮಸ್ಯೆಗಳಿಂದಾಗಿ ಅವರು ಈ ಪ್ರಸ್ತಾಪವನ್ನು ನಿರಾಕರಿಸಿದರೆಂದು ವರದಿಯಾಯಿತು.
ವುಡ್ಸ್ ರವರಿಗೆ ಚೆಯೆನಿ ವುಡ್ಸ್ ಹೆಸರಿನ ಸೋದರ ಮಗಳಿದ್ದಾಳೆ. ಇವರು 2009 ರ ವರೆಗೆ ವೇಕ್ ಫಾರೆಸ್ಟ್ ವಿಶ್ವವಿದ್ಯಾನಿಲಯದಲ್ಲಿಅಮೆಚುರ್ ಗಾಲ್ಫ್ ಆಟಗಾರ್ತಿಯಾಗಿದ್ದರು.
ವುಡ್ಸ್ ಮತ್ತು ಅವರ ಮಾಜಿ ಪತ್ನಿಪ್ರೈವಸಿ ಎಂದು ಕರೆಯಲಾಗುವ 155-ಅಡಿಯ (47 ಮೀ) ವಿಹಾರ ನೌಕೆಯನ್ನು ಹೊಂದಿದ್ದರು. ಇದು ಫ್ಲೋರಿಡಾದಲ್ಲಿದೆ. $20 ಮಿಲಿಯನ್ ನ ಈ ವಿಹಾರ ನೌಕೆ, 6500 sqft ಮಾಸ್ಟರ್ ಸೂಟ್ ಅನ್ನು (ಒಂದೇ ಮಾದರಿಯ ಕುರ್ಚಿ ಮೇಜುಗಳ ಗುಂಪು), ಆರು ವೈಭವದ ಕೋಣೆಗಳನ್ನು, ಥಿಯೇಟರ್, ಜಿಮ್, ಮತ್ತು ಜಕೂಸಿ(ಟಬ್ಬು) ಯನ್ನು ಹೊಂದಿತ್ತು. ಅಲ್ಲದೇ ಇದರಲ್ಲಿ 21 ಜನರು ಮಲಗುವಷ್ಟು ಸ್ಥಳಾವಕಾಶವಿತ್ತು. ಇದನ್ನು ಕೆಮನ್ ಐಲ್ಯಾಂಡ್ಸ್ ನಲ್ಲಿ ನೋಂದಾಯಿಸಲಾಗಿದೆ. ಈ ವಿಹಾರ ನೌಕೆಯನ್ನು ವುಡ್ಸ್ ಗಾಗಿ ವಾಷಿಂಗ್ಟನ್ ನ ವ್ಯಾನ್ಕೋವರ್ ಮೂಲದ ಭವ್ಯ ವಿಹಾರ ನೌಕೆ ನಿರ್ಮಾಣಗಾರರಾದ ಕ್ರಿಸ್ಟೆನ್ಸೆನ್ ಶಿಪಿಯಾರ್ಡ್ಸ್ ನಿರ್ಮಿಸಿದೆ. ಸಾಗರದ ಕಡೆಯ ಗಾಲ್ಫ್ ಕೋರ್ಸ್ ಗಳಲ್ಲಿ ಸ್ಪರ್ಧಾವಳಿಯನ್ನು ಆಡುವಾಗ ವುಡ್ಸ್ ರವರು ಕೆಲವೊಮ್ಮೆ ಈ ವಿಹಾರ ನೌಕೆಯಲ್ಲಿ ತಂಗುತ್ತಿದ್ದರು. 2010 ರ ಅಕ್ಟೋಬರ್ ನಲ್ಲಿ, ವುಡ್ಸ್ ಜುಪೀಟರ್ ಐಲ್ಯಾಂಡ್ ನ £30 ಮಿಲಿಯನ್ ಬೆಲೆಬಾಳುವ ಹೊಸ ನಿವಾಸಕ್ಕೆ ತೆರೆಳಿದರು. ಈ ಮನೆ 4-ಕುಳಿಗಳ ಗಾಲ್ಫ್ ಕೋರ್ಸ್ ಅನ್ನು ಹೊಂದಿದೆ.
ಭಾರತೀಯ ಪೊಲೀಸ್ ಸೇವೆ
ಭಾರತೀಯ ಪೊಲೀಸ್ ಸೇವೆ, ಭಾರತೀಯ ಪೊಲೀಸ್ ಅಥವಾ ಐಪಿಎಸ್ ಎಂದೂ ಪ್ರಸಿದ್ಧವಾಗಿರುವ ಭಾರತ ಸರ್ಕಾರದ ಅಖಿಲ ಭಾರತ ಸೇವೆಯ ಒಂದು ಭಾಗವಾಗಿ ಕಾರ್ಯನಿರ್ವಹಿಸುತ್ತದೆ, ಇತರ ಎರಡು ಭಾಗಗಳು ಭಾರತೀಯ ಆಡಳಿತ ಸೇವೆ ಅಥವಾ ಐಎಎಸ್ ಮತ್ತು ಭಾರತೀಯ ಅರಣ್ಯ ಸೇವೆ. ಅಥವಾ ಬ್ರಿಟಿಷ್ ಆಡಳಿತದಲ್ಲಿ ಇಂಪೀರಿಯಲ್ ಪೊಲೀಸ್ ಎಂದು ಕರೆಯಲ್ಪಡುವ ಐಎಫ್ಎಸ್. ಐಪಿಎಸ್ಗಾಗಿ ಕೇಡರ್ ನಿಯಂತ್ರಣವು ಗೃಹ ಸಚಿವಾಲಯದಲ್ಲಿದೆ.
ಭಾರತೀಯ ಪೊಲೀಸ್ ಸೇವಾ ಪರೀಕ್ಷೆ
ಭಾರತೀಯ ಪೊಲೀಸ್ ಸೇವಾ ಪರೀಕ್ಷೆಯನ್ನು ದೆಹಲಿಯ ಕೇಂದ್ರ ಲೋಕಸೇವಾ ಆಯೋಗ (ಯುಪಿಎಸ್ಸಿ) ಪ್ರತಿ ವರ್ಷ ಮೇ ನಿಂದ ಜನವರಿ ವರೆಗೆ ನಡೆಸುತ್ತದೆ.ಇದು ವಿವಿಧ ರೀತಿಯ ಭಾರತೀಯ ಪೊಲೀಸ್ ಹುದ್ದೆಗಳನ್ನು ಭರ್ತಿ ಮಾಡುವುದು. ಮತ್ತು ಇದರಲ್ಲಿ ಪ್ರತಿವರ್ಷ ಸಾವಿರಾರು ಯುವಕರು ಪರೀಕ್ಷೆಯನ್ನು ತೆಗೆದುಕೊಳ್ಳುತ್ತಾರೆ, ಅದರಲ್ಲಿ ಅತ್ಯುತ್ತಮ ಯುವಕ-ಯುವತಿರನ್ನು ಈ ಹುದ್ದೆಗೆ ಆಯ್ಕೆ ಮಾಡಲಾಗುತ್ತದೆ.
ಭಾರತೀಯ ಪೊಲೀಸ್ ಸೇವೆಯಲ್ಲಿ (ಐಪಿಎಸ್) ಆಯ್ಕೆಯನ್ನು ನಾಗರಿಕ ಸೇವೆಗಳ ಪರೀಕ್ಷೆಯ ಮೂಲಕ ಮಾಡಲಾಗುತ್ತದೆ (ಪ್ರತಿವರ್ಷ ಯುಪಿಎಸ್ಸಿ ಇದನ್ನು ನಡೆಸುತ್ತದೆ). ಸಮಾಜದಲ್ಲಿ ಈ ಹುದ್ದೆಯ ಪ್ರತಿಷ್ಠೆಯನ್ನು ಗಮನಿಸಿದರೆ, ದೇಶದ ಲಕ್ಷಾಂತರ ಯುವಕರಲ್ಲಿ ಇದರ ಬಗ್ಗೆ ಅಪಾರ ಆಕರ್ಷಣೆ ಇದೆ. ಈ ಕಾರಣದಿಂದಾಗಿ ದೇಶದ ಲಕ್ಷಾಂತರ ಯುವಕರು ಈ ಪರೀಕ್ಷೆಯಲ್ಲಿ ಕಾಣಿಸಿಕೊಳ್ಳುತ್ತಾರೆ, ಆದರೆ ಕೆಲವೇ ಕಠಿಣ ಪರಿಶ್ರಮ ಮತ್ತು ಪ್ರತಿಭಾವಂತ ವಿದ್ಯಾರ್ಥಿಗಳು ಮಾತ್ರ ಅಂತಿಮ ಆಯ್ಕೆಯಲ್ಲಿ ಸ್ಥಾನ ಪಡೆಯಲು ಸಮರ್ಥರಾಗಿದ್ದಾರೆ. ಭಾರತೀಯ ಪೊಲೀಸ್ ಸೇವೆಯಲ್ಲಿ, ಅಭ್ಯರ್ಥಿಯು ಪರೀಕ್ಷೆಯಲ್ಲಿನ ಅಂಕಗಳು ಮತ್ತು ಅವನು ನೀಡಿದ ಹುದ್ದೆಗಳಿಗೆ ಆದ್ಯತೆ ಪ್ರಕಾರ ಆಯ್ಕೆಯಾಗುತ್ತಾನೆ. ಈ ಸೇವೆಗೆ ಸಂಬಂಧಿಸಿದ ಸವಾಲುಗಳು ಮತ್ತು ಜವಾಬ್ದಾರಿಗಳಿವೆ, ಆದ್ದರಿಂದ ಯೂನಿಯನ್ ಸಾರ್ವಜನಿಕ ಸೇವಾ ಆಯೋಗವು ಈ ಸೇವೆಗೆ ಹೊಂದಿಕೆಯಾಗುವ ಅಭ್ಯರ್ಥಿಯನ್ನು ಆಯ್ಕೆ ಮಾಡುತ್ತದೆ. ಐಪಿಎಸ್‌ನಲ್ಲಿ ಆಯ್ಕೆಯಾದ ಅಭ್ಯರ್ಥಿಗೆ ಹೈದರಾಬಾದ್‌ನ ಸರ್ದಾರ್ ವಲ್ಲಭಭಾಯ್ ಪಟೇಲ್ ರಾಷ್ಟ್ರೀಯ ಪೊಲೀಸ್ ಅಕಾಡೆಮಿಯಲ್ಲಿ ತರಬೇತಿ ನೀಡಲಾಗುತ್ತದೆ. ತರಬೇತಿ ಪೂರ್ಣಗೊಂಡ ನಂತರ, ಅಭ್ಯರ್ಥಿಗೆ ರಾಜ್ಯ ಕೇಡರ್ ನೀಡಲಾಗುತ್ತದೆ, ಆ ರಾಜ್ಯದ ಯಾವುದೇ ಜಿಲ್ಲೆಯ ಪೊಲೀಸ್ ವರಿಷ್ಠಾಧಿಕಾರಿ ಕಚೇರಿಯಲ್ಲಿ ಒಂದು ವರ್ಷದ ಕೆಲಸದ ತರಬೇತಿ ನೀಡಲಾಗುತ್ತದೆ. ಇದರ ನಂತರ ಅವರು ಸಹಾಯಕ ಪೊಲೀಸ್ ವರಿಷ್ಠಾಧಿಕಾರಿಯಾಗಿ ಎರಡು ವರ್ಷ ಕೆಲಸ ಮಾಡಬೇಕಾಗುತ್ತದೆ. ಸಹಾಯಕ ಪೊಲೀಸ್ ಅಧೀಕ್ಷಕರಾಗಿ ಕಾರ್ಯನಿರ್ವಹಿಸುವುದರಿಂದ, ಅಧಿಕಾರಿಯ ಜವಾಬ್ದಾರಿಗಳು ಉಪ ಪೊಲೀಸ್ ವರಿಷ್ಠಾಧಿಕಾರಿಗಳಿಗೆ ಸಮನಾಗಿರುತ್ತದೆ. ಅಪರಾಧ ತಡೆಗಟ್ಟುವುದು ಮತ್ತು ಪತ್ತೆ ಮಾಡುವುದು ಮುಖ್ಯ ಕಾರ್ಯ. ಸಹಾಯಕ ಪೊಲೀಸ್ ಅಧೀಕ್ಷಕರಾಗಿ ಕಾರ್ಯನಿರ್ವಹಿಸುವಾಗ, ಅವರು ತಮ್ಮ ಆದ್ಯತೆಯ ಅಧಿಕಾರಿ, ಪೊಲೀಸ್ ಅಧೀಕ್ಷಕರು, ಹಿರಿಯ ಪೊಲೀಸ್ ವರಿಷ್ಠಾಧಿಕಾರಿ, ಉಪ ಪೊಲೀಸ್ ಇನ್ಸ್‌ಪೆಕ್ಟರ್ ಜನರಲ್ ಅವರಿಗೆ ಜವಾಬ್ದಾರರಾಗಿರುತ್ತಾರೆ. ಬಡ್ತಿ ಮೂಲಕ, ಐಪಿಎಸ್ ಅಧಿಕಾರಿಯೊಬ್ಬರು ಸಹಾಯಕ ಪೊಲೀಸ್ ವರಿಷ್ಠಾಧಿಕಾರಿಗಳಿಂದ ಪೊಲೀಸ್ ಮಹಾನಿರ್ದೇಶಕರನ್ನು ತಲುಪಬಹುದು. ಪೊಲೀಸ್ ಮಹಾನಿರ್ದೇಶಕರು ರಾಜ್ಯ ಪೊಲೀಸ್ ಪಡೆಯ ಮುಖ್ಯಸ್ಥರು. ಅಲ್ಲದೆ, ಐಪಿಎಸ್ ಅಧಿಕಾರಿಗಳು ಡೆಪ್ಯುಟೇಷನ್‌ನಲ್ಲಿ ಭಾರತ ಸರ್ಕಾರದ ಗುಪ್ತಚರ ಇಲಾಖೆ (ಐಬಿ) ಮತ್ತು ಸಿಬಿಐಗೆ ಹೋಗುತ್ತಾರೆ. ದೆಹಲಿ, ಮುಂಬೈ ಮತ್ತು ಕೋಲ್ಕತ್ತಾದಂತಹ ನಗರಗಳಲ್ಲಿ ಕಾನೂನು ಸುವ್ಯವಸ್ಥೆ ಕಾಪಾಡುವುದು ಪೊಲೀಸ್ ಪಡೆಯ ವಿಶೇಷ ಜವಾಬ್ದಾರಿಯಾಗಿದೆ. ಈ ನಗರಗಳಲ್ಲಿನ ಪೊಲೀಸ್ ಅಧಿಕಾರಿಗಳನ್ನು ಸಹಾಯಕ ಪೊಲೀಸ್ ಆಯುಕ್ತರು, ಹೆಚ್ಚುವರಿ ಪೊಲೀಸ್ ಆಯುಕ್ತರು, ಪೊಲೀಸ್ ಉಪ ಆಯುಕ್ತರು (ಡಿಸಿಪಿ), ಜಂಟಿ ಪೊಲೀಸ್ ಆಯುಕ್ತರು ಮತ್ತು ಪೊಲೀಸ್ ಆಯುಕ್ತರು (ಸಿಪಿ) ಎಂದು ಕರೆಯಲಾಗುತ್ತದೆ. ಪೊಲೀಸ್ ಆಯುಕ್ತರು ಈ ನಗರಗಳ ಪೊಲೀಸ್ ಪಡೆಯ ಮುಖ್ಯಸ್ಥರಾಗಿದ್ದಾರೆ.
ಆಧುನಿಕ ಪೊಲೀಸ್ ಪೋಸ್ಟ್‌ಗಳು ಮತ್ತು ಬ್ಯಾಡ್ಜ್‌ಗಳು
ವರ್ಗ:ಭಾರತ ಸರ್ಕಾರ
ಮೂರನೆಯ ಪಾಣಿಪತ್ ಯುದ್ಧ
ಮೂರನೆಯ ಪಾಣಿಪತ್ ಯುದ್ಧ ೧೭೬೧ರ ಜನವರಿ ೧೪ರಂದು ಇಂದಿನ ಹರ್ಯಾಣದಲ್ಲಿರುವ ಪಾಣಿಪತ್ನಲ್ಲಿ ಮರಾಠ ಸಾಮ್ರಾಜ್ಯ ಮತ್ತು ಅಹ್ಮದ್ ಶಾಹ್ ದುರ್ರಾನಿ (ಅಹ್ಮದ್ ಶಾಹ್ ಅಬ್ದಾಲಿ ಎಂದೂ ಕೂಡ ಕರೆಯಲಾಗುತ್ತದೆ) ನೇತೃತ್ವದ ಪಾಶ್ತುನ್ ಜನರ ಸೇನೆಯ ಮಧ್ಯೆ ನಡೆದ ಯುದ್ಧ. ಇದು ಪಾಣಿಪತ್ ಅಲ್ಲಿ ನಡೆದ ಮೂರನೆಯ ಯುದ್ಧ. ಈ ಯುದ್ಧದಲ್ಲಿ ಫ್ರೆಂಚರಿಂದ ಮದ್ದು ಗುಂಡು ಮತ್ತಿ ತರಬೇತಿ ಗಳಿಸಿದ್ದ ಮರಾಠರಿಗೂ, ಅಹಮದ್ ಶಾ ಅಬ್ದಾಲಿಯ ಸಬಲ ಕುದುರೆ ಕಾಳಗ ನಿಪುಣರ ಮಧ್ಯೆ ಮುಖಾಮುಖಿಯಾಯಿತು.
ಮುಘಲ ಸಾಮ್ರಾಜ್ಯ ಶಿಥಿಲವಾಗುತ್ತಿರುವುದರ ಲಾಭ ಪಡೆದ ಮರಾಠರ ಒಕ್ಕೂಟವು ತನ್ನ ರಾಜ್ಯವನ್ನು ವಿಸ್ತರಿಸತೊಡಗಿತು. ಇದರಿಂದ ಅಸಮಾಧಾನಗೊಂಡವರಲ್ಲಿ ಅಹಮದ್ ಶಾ ಅಬ್ದಾಲಿಯೂ ಒಬ್ಬನಾಗಿದ್ದ. ೧೭೫೯ರಲ್ಲಿ ಅಫ್ಘಾನಿಸ್ತಾನದ ಪಶ್ತೂನ್ ಜನಗಳ ಸೈನ್ಯವನ್ನು ಕಟ್ಟಿ, ಮರಾಠರ ಸಣ್ಣ ಪುಟ್ಟ ಸೈನ್ಯಗಳ ಮೇಲೆ ವಿಜಯ ಸಾಧಿಸಿದ. ಇದರಿಂದ ಕುಪಿತರಾದ ಮರಾಠರು ಸದಾಶಿವರಾವ್ ಭಾವುವಿನ ಮುಖಂಡತ್ವದಲ್ಲಿ ೧೦೦,೦೦೦ ಜನರ ಸೈನ್ಯದೊಂದಿಗೆ ದೆಹಲಿಗೆ ದಾಳಿ ಮಾಡಿ ನಗರವನ್ನು ಹಾಳುಗೆಡವಿದರು. ಇದರ ನಂತರ ಕರ್ನಾಲ್ ಮತ್ತು ಕುಂಜುಪುರಗಳ ಯಮುನಾ ನದಿಯ ದಂಡೆಯ ಮೇಲೆ ಮರಾಠರಿಗೂ ಅಹಮದ್ ಶಾಹನಿಗೂ ಸಣ್ಣಪುಟ್ಟ ತಿಕ್ಕಾಟಗಳಾಗಿ, ಇದೇ ಮುಂದೆ ಮರಾಠರಿಗೆ ಎರಡು ತಿಂಗಳು ದಿಗ್ಬಂಧನದಲ್ಲಿ ಕೊನೆಯಾಯಿತು.
ಯುದ್ಧ ನಡೆದ ನಿರ್ದಿಷ್ಟ ಜಾಗದ ಬಗ್ಯೆ ವಿದ್ವಾಂಸರಲ್ಲಿ ಒಮ್ಮತವಿಲ್ಲದೆಯೇ ಹೋದರೂ, ಬಹುತೇಕ ಅಭಿಪ್ರಾಯಗಳ ಪ್ರಕಾರ ಇಂದಿನ ಕಾಲಾ ಆಂಬ್ ಮತ್ತು ಸನೌಲಿ ರಸ್ತೆ ಹತ್ತಿರದಲ್ಲೆಲ್ಲೋ ನಡೆದಿರಬೇಕು. ಅನೇಕ ದಿನಗಳ ಕಾಲ ನಡೆದ ಈ ಯುದ್ಧದಲ್ಲಿ ೧೨೫,೦೦೦ ಸೈನಿಕರು ಪಾಲ್ಗೊಂಡಿದ್ದರು. ಎರಡೂ ಪಕ್ಷಗಳಲ್ಲಿ ಲಾಭ ನಷ್ಟಗಳಿದ್ದವು. ಮರಾಠರ ಅನೇಕ ತುಕಡಿಗಳನ್ನು ಧ್ವಂಸ ಮಾಡಿದ ಅಬ್ದಾಳಿಯ ಸೈನ್ಯ ವಿಜಯಶಾಲಿಯಾಯಿತು. ಸತ್ತವರ ಸಂಖ್ಯೆಯ ಬಗ್ಯೆ ಭಿನ್ನಾಭಿಪ್ರಾಯಗಳಿದ್ದರೂ, ೬೦,೦೦೦-೭೦,೦೦೦ ಜನ ಸತ್ತಿರಬೇಕು ಎಂದು ಅಂದಾಜಿದೆ. ಗಾಯಗೊಂಡವರ ಮತ್ತು ಸೆರೆಸಿಕ್ಕವರ ಸಂಖ್ಯೆಯಲ್ಲಿ ಬಹಳಷ್ಟು ವ್ಯತ್ಯಾಸಗಳಿವೆ. ಸದಾಶಿವರಾವರಾವ್ ಭಾವು ಈ ಯುದ್ಧದಲ್ಲಿ ಮಡಿದನು. ಇತರ ಅನೇಕ ಮರಾಠಾ ಸೇನಾಧಿಕಾರಿಗಳನ್ನು ಚಿತ್ರಹಿಂಸೆ ಕೊಟ್ಟು ಕೊಲ್ಲಲಾಯಿತು. ಈ ಯುದ್ಧದ ಅತ್ಯಂತ ಮಹತ್ವದ ಪರಿಣಾಮವೆಂದರೆ, ಇದರಿಂದ ಮರಾಠರ ಉತ್ತರ ಭಾರತದತ್ತ ರಾಜ್ಯ ವಿಸ್ತಾರ ನಿಂತು ಹೋಯಿತು.
ಹಿನ್ನೆಲೆ
೧೭೦೭ರಲ್ಲಿ ಔರಂಗಜೇಬನ ಮರಣದ ನಂತರ ಮುಘಲ್ ಸಾಮ್ರಾಜ್ಯ ಅವನತಿಯ ಹಾದಿ ಹಿಡಿದಿತ್ತು. ೧೭೩೯ರಲ್ಲಿ ನಾದಿರ್ ಶಹಾನ ಭಾರತದ ಮೇಲಿನ ಆಕ್ರಮಣದಿಂದ ಈ ಅವನತಿ ಇನ್ನೂ ತೀವ್ರವಾಯಿತು. ದಕ್ಷಿಣದಲ್ಲಿ ಮರಾಠರ ಸತತ ದಂಗೆಗಳು, ಹೈದರಾಬಾದ್ ಮತ್ತು ಬಂಗಾಳ ಸೇರಿದಂತೆ ಅನೇಕ ಪ್ರಾಂತಗಳ ವಸ್ತುಶಃ ಸ್ವತಂತ್ರ ರಾಜ್ಯಭಾರ ಇವುಗಳು ಸಾಮ್ರಾಜ್ಯವನ್ನು ಇನ್ನೂ ಶಿಥಿಲಗೊಳಿಸಿದವು. ಔರಂಗಜೇಬ ತೀರಿಕೊಂಡ ಕೆಲವೇ ವರ್ಷಗಳಲ್ಲಿ ಮರಾಠರು ಅವನು ಗೆದ್ದಿದ್ದ ದಖ್ಖನಿನ ಎಲ್ಲಾ ಪ್ರದೇಶಗಳನ್ನು ಮರಳಿ ಗೆದ್ದದ್ದಲ್ಲದೆ, ಮಧ್ಯ ಮತ್ತು ಉತ್ತರ ಭಾರತದಲ್ಲಿ ಮುಘಲರ ಅಧೀನದಲ್ಲಿದ್ದ ಬಹುತೇಕ ಎಲ್ಲಾ ಪ್ರದೇಶಗಳನ್ನು ತಮ್ಮ ವಶಕ್ಕೆ ತೆಗೆದುಕೊಂಡರು. ೧೭೬೧ರಲ್ಲಿ ಅವರ ಇನ್ನೂ ಉತ್ತರಕ್ಕೆ ಮತ್ತು ವಾಯುವ್ಯಕ್ಕೆ ಹಬ್ಬುವ ಮಹತ್ವಾಕಾಂಕ್ಷೆಗೆ, ಅಫ್ಘಾನಿಸ್ತಾನದಿಂದ ಬಂದ, ಕೆಲ ವರ್ಷಗಳಿಂದ ಪಂಜಾಬಿನ ಮೇಲೆ ಆಕ್ರಮಣ ಮಾಡುತ್ತಿದ್ದ, ಅಹಮದ್ ಶಾ ಅಬ್ದಾಲಿಯು ಅಡ್ಡಿಯಾದನು. ೧೭೦೭ರಿಂದ ೧೭೫೭ರ ಅವಧಿಯಲ್ಲಿ ಮರಾಠರು ಭಾರತದ ಗಣನೀಯ ಭಾಗವನ್ನು ತಮ್ಮ ತೆಕ್ಕೆಯಲ್ಲಿಟ್ಟುಕೊಂಡಿದ್ದರು. ೧೭೫೮ರಲ್ಲಿ, ಅವರು ದೆಹಲಿಯನ್ನು ಗೆದ್ದು, ಲಾಹೋರನ್ನು ಕೈವಶ ಮಾಡಿಕೊಂಡು, ಅಲ್ಲಿ ಆಡಳಿತಾಧಿಕಾರಿಯಾಗಿದ್ದ ಅಹಮದ್ ಶಾ ಅಬ್ದಾಲಿಯ ಮಗ, ತೈಮೂರ್ ಶಾ ದುರಾನಿಯನ್ನು, ಲಾಹೋರಿನಿಂದ ಓಡಿಸಿದರು. ಮರಾಠರ ರಾಜ್ಯ ವಿಸ್ತಾರದಲ್ಲಿ ಇದೊಂದು ಮಹತ್ವದ ಕಾಲಾವಧಿಯಾಗಿತ್ತು. ಅವರ ರಾಜ್ಯ ಸಿಂಧೂ ನದಿ, ಹಿಮಾಲಯ ಮತ್ತು ದಕ್ಷಿಣದಲ್ಲಿ ಉಪಖಂಡದ ಗಡಿಯವರೆಗೆ ಹಬ್ಬಿತ್ತು. ಮರಾಠರ ಅಧಿಪತಿ ಪೇಶ್ವೆಯು ತನ್ನ ಮಗ ವಿಶ್ವಾಸರಾವ್ ನನ್ನು ಮುಘಲರ ಸಿಂಹಾಸನದ ಮೇಲೆ ಕೂರಿಸುವ ಕನಸುಕಾಣುತ್ತಿದ್ದ. ದೆಹಲಿಯು ಹೆಸರಿಗೆ ಮಾತ್ರ ಮುಘಲರ ಅಂಕೆಯಲ್ಲಿ ಉಳಿದಿತ್ತು. ದೆಹಲಿ ಮತ್ತು ಪಂಜಾಬಿ ಮುಸ್ಲಿಮ್ ಧರ್ಮಗುರುಗಳು ಮತ್ತು ಬುದ್ಧಿಜೀವಿಗಳು ಈ ಬೆಳವಣಿಗೆಗಳಿಂದ ಕಳವಳಗೊಂಡು, ತಮ್ಮ ಸಹಾಯಕ್ಕೆ ಬರುವಂತೆ ಅಹಮದ್ ಶಾ ಅಬ್ದಾಲಿಗೆ ಮೊರೆಯಿಟ್ಟರು.
ಪೂರ್ವರಂಗ
ತನ್ನ ಮಗ ಮತ್ತು ಇತರ ಮಿತ್ರಪಕ್ಷಗಳಿಂದ ಮರಾಠರ ದಿಗ್ವಿಜಯಗಳ ಬಗ್ಯೆ ತಿಳಿದು ಕೋಪಗೊಂಡ ಅಬ್ದಾಲಿಯು ಮರಾಠರ ಪ್ರಗತಿಯನ್ನು ನಿಲ್ಲಿಸಬೇಕೆಂದು ನಿರ್ಣಯಿಸಿದನು. ೧೭೫೯ರಲ್ಲಿ ಅಫಘಾನಿಸ್ತಾನದ ಪಶ್ತೂನ್ ಬುಡಕಟ್ಟಿನವರ ಒಂದು ಹೊಸ ಸೈನ್ಯವನ್ನು ಕಟ್ಟಿದನು. ಆ ವರ್ಷದ ಕೊನೆಗಾಗಲೆ ಈ ಸೈನ್ಯವು ಲಾಹೋರ್‍ ಮತ್ತು ದೆಹಲಿಯನ್ನು ತಲುಪಿ ಅಲ್ಲಿಯ ಸಣ್ಣ ಪುಟ್ಟ ತುಕಡಿಗಳನ್ನು ಸೋಲಿಸಿದ್ದರು. ಔಧ್ ಸಂಸ್ಥಾನದ ನವಾಬ ಶುಜಾ ಉದ್ ದೌಲಾನ ಮನ ಒಲಿಸಿ ಅಬ್ದಾಲಿಯು ಅವನನ್ನು ತನ್ನ ಕಡೆಗೆ ಮಾಡಿಕೊಂಡನು.
ಅಬ್ದಾಲಿಯ ಹೊಸ ಸೈನ್ಯದ ಆಗಮನದ ಸುದ್ದಿ ಕೇಳಿದ ಮರಾಠರು ಇನ್ನೂ ದೊಡ್ಡ ಸೈನ್ಯವನ್ನು ಒಟ್ಟುಗೂಡಿಸಿ, ಸದಾಶಿವರಾವ್ ಭಾವು ನೇತೃತ್ವದಲ್ಲಿ, ಉತ್ತರದ ಕಡೆಗೆ ಹೊರಟರು. ಇತರ ಮರಾಠಾ ಸಂಸ್ಥಾನಗಳಾದ ಹೋಳ್ಕರ್‍, ಸಿಂಧಿಯಾ ಮತ್ತು ಗಾಯಕವಾಡ್, ಇತರ ಸಂಸ್ಥಾನಗಳಾದ ಬುಂದೇಲಖಂಡ, ರಜಪೂತರ ಮತ್ತು ಜಾಟರ ಸೈನ್ಯಗಳೂ ಇದರಲ್ಲಿ ಶಾಮೀಲಾಗಿದ್ದವು. ಸುಮಾರು ೧೦೦,೦೦೦ರಷ್ಟಿದ್ದ ಈ ಒಟ್ಟು ಸೈನ್ಯವು ದೆಹಲಿ ಮೇಲೆ ಡಿಸೆಂಬರ್‍ ೧೭೫೯ರಲ್ಲಿ ಮುತ್ತಿಗೆ ಹಾಕಿ, ಅಫಘನಿ ಕಾವಲುದಂಡನ್ನು ಸೋಲಿಸಿ ಆ ರಾಜಧಾನಿಯನ್ನು ವಶಕ್ಕೆ ತೆಗೆದುಕೊಂಡಿತು.
ಭಾವು ಈಗಾಗಲೇ ಸಾಕಷ್ಟು ನಿರ್ಜನವಾಗಿದ್ದ ದೆಹಲಿಯನ್ನು ಕೊಳ್ಳೆ ಹೊಡೆಯಲು ಆಜ್ಞೆ ಮಾಡಿದನು. ಮುಘಲ್ ಸಿಂಹಾಸನದ ಮೇಲೆ ತನ್ನ ಸೋದರ ಸಂಬಂಧಿ. ಪೇಶ್ವೆಯ ಮಗ, ವಿಶ್ವಾಸ ರಾವನನ್ನು ಕೂರಿಸುವ ಹಂಚಿಕೆಯೂ ಅವನಿಗಿತ್ತು ಎನ್ನಲಾಗಿದೆ. ಸಿಖ್ಖರು ಮತ್ತು ಬಹುತೇಕ ಜಾಟರು, ತಮ್ಮೆಲ್ಲ ಸಾಮಗ್ರಿ ಸರಬರಾಜಿನ ದಾರಿಯಲ್ಲಿದ್ದ ದೆಹಲಿಯನ್ನು ಕೊಳ್ಳೆಹೊಡೆಯಲು ನಿರಾಕರಿಸಿ ಮರಾಠರಿಂದ ದೂರವಾದರು. ಇದು ಮುಂದೆ ಮಹತ್ವದ ಪರಿಣಾಮವನ್ನುಂಟು ಮಾಡಿತು.
ಪಾಣಿಪತ್ತಿನ ಮುತ್ತಿಗೆ
ಮುತ್ತಿಗೆಯ ಮುಂದಿನ ಎರಡು ತಿಂಗಳುಗಳಲ್ಲಿ ಎರಡೂ ಪಕ್ಷಗಳ ನಡುವೆ ಸತತ ಹೊಡೆದಾಟಗಳು ನಡೆದವು. ಯಾವುದೇ ಪಕ್ಷಕ್ಕೆ ಸ್ಪಷ್ಟ ಗೆಲುವು ಸಿಗಲಿಲ್ಲ. ಅಬ್ದಾಲಿ ಮಾಡಿದ ಸಂಧಾನದ ಪ್ರಸ್ತಾಪಕ್ಕೆ ಸದಾಶಿವರಾಯನು ಸಮ್ಮತಿಯಿತ್ತನು. ಆದರೆ ಅಬ್ದಾಲಿಯ ಸಹಚರ ನಜೀಬ್ ಖಾನನು ಧಾರ್ಮಿಕ ಆಧಾರದ ಮೇಲೆ ಈ ಸಂಧಾನವನ್ನು ವಿರೋಧಿಸಿದ್ದಲ್ಲದೆ ಮರಾಠರು ಈ ಸಂಧಾನದ ಕರಾರುಗಳನ್ನು ಪಾಲಿಸುವುದರ ಬಗ್ಗೆಯೂ ಸಂದೇಹ ವ್ಯಕ್ತಪಡಿಸಿದನು.
ಸಾಮಾನು ಸರಬರಾಜು ನಿಲ್ಲದಂತೆ ನೋಡಿಕೊಳ್ಳಲು ಮರಾಠರಿಗೆ ಹೆಚ್ಚು ಹೆಚ್ಚು ಕಷ್ಟವಾದಂತೆ ಅವರ ಹತಾಶೆಯೂ ಹೆಚ್ಚಾಗುತ್ತಾ ಹೋಯಿತು. ಸುತ್ತಮುತ್ತಲ ಊರುಗಳವರನ್ನೂ ಸಾಮಾನುಗಳಿಗಾಗಿ ಲೂಟಿ ಮಾಡಿದ್ದ ಕಾರಣ ಸ್ಥಳೀಯರೂ ಅವರ ವಿರುದ್ಧವಾಗಿದ್ದರು.
ಈ ಪರಿಸ್ಥಿತಿಯಲ್ಲಿ ಸದಾಶಿವರಾಯನು ಸಂಧಾನಕ್ಕೆ ತಯಾರಿದ್ದರೂ, ಯುದ್ಧ ಮುಂದುವರಿಸುವಂತೆಯೂ, ಸಾಮಾನುಗಳ ಸರಬರಾಜು ಸದ್ಯದಲ್ಲಿಯೇ ಆಗುವುದಾಗಿಯೂ ಅವನಿಗೆ ಆದೇಶ ಬಂದಿತು. ಸರಬರಾಜಿಲ್ಲದೆ ಪರಿಸ್ಥಿತಿ ಬಿಗಡಾಯಿಸಲು, ಸದಾಶಿವರಾಯನು ಮುತ್ತಿಗೆಯನ್ನು ಮುರಿಯಲು ನಿರ್ಧಾರ ಮಾಡಿದನು.
ಯುದ್ಧ
ಯುದ್ಧದ ಮೊದಮೊದಲಲ್ಲಿ ಮರಾಠರಿಗೆ ಮುನ್ನಡೆಯಾಯಿತು. ಆದರೆ, ಮೊದಲೇ ಸರಿಯಾದ ಆಹಾರವಿಲ್ಲದೆ ಪರಿತಪಿಸುತ್ತಿದ್ದ ಸೈನ್ಯದ ಕುದುರೆಗಳು, ಶೀಘ್ರದಲ್ಲಿಯೇ ಇಷ್ಟು ಮುನ್ನಡೆ ( ಸುಮಾರು ಎರಡು ಕಿ.ಮೀ)  ಸಾಧನೆಯಿಂದ ಸಂಪೂರ್ಣ ದಣಿದವು. ಕೆಲವು ಕುದುರೆಗಳು ಇದ್ದಲ್ಲೇ ಕುಸಿದವು. ಆದರೂ ಮರಾಠರು ಮುನ್ನಡೆದು ಇನ್ನೇನು ಗೆಲುವು ಕೈವಶವಾಗುವುದರಲ್ಲಿತ್ತು.
ಈ ವೇಳೆಗೆ ಅಬ್ದಾಲಿಯು ತನ್ನ ೧೫೦೦೦ದಷ್ಟು ದೊಡ್ಡದಿದ್ದ ವಿಶೇಷ ದಳಕ್ಕೆ ಕರೆಕಳುಹಿಸಿದನು. ಆ ಸೈನ್ಯದ ಹಿಂದೆ ಒಂಟೆಗಳ ಮೇಲೆ ತೋಫುಗಳನ್ನು ನಿಯೋಜಿಸಿದನು. ಈ ಒಂಟೆಗಳ ಮೇಲಿನ ತೋಫುಗಳು, ತಮ್ಮದೇ ಸೈನಿಕರತಲೆಯ   ಮೇಲೆಹಾದುಹೋಗುವಂತೆ ಫಿರಂಗಿಗಳನ್ನು ಶತ್ರುಗಳ ಮೇಲೆ ಎಸೆಯಬಲ್ಲವರಾಗಿದ್ದವು. ಈ ಫಿರಂಗಿಗಳ ಬಲವನ್ನು ಎದುರಿಸಲಾಗದೇ ಮರಾಠಾ ಸೈನ್ಯವು ತತ್ರಿಸಿತು. ಸುಮಾರು ಏಳು ಸಾವಿರ ಮರಾಠಾ ಸೈನಿಕರು ಸಾವನ್ನಪ್ಪಿದರು. ಆ ದಿನ ಸಂಜೆಯ ವೇಳೆಗಾಗಲೇ ಮರಾಠಾ ಪದಾತಿಗಳು ಸೋಲೊಪ್ಪಿಕೊಳ್ಳುವ ಹಂತ ಮುಟ್ಟಿದರು.
ಒಳಗಿನಿಂದ ಹೋರಾಟ
ಕುಂಜಪುರ ಯುದ್ಧದ ವೇಳೆಯಲ್ಲಿ ಮರಾಠರು ಕೆಲ ಅಫಘಾನಿ ಸೈನಿಕರನ್ನು ಸೆರೆ ಹಿಡಿದು ತಂದಿದ್ದರು. ಆವರೆಲ್ಲಾ ಈಗ ಬಂಡೆದ್ದರು. ಶತ್ರುವು ಹಿಂದಿನಿಂದ ಮೇಲೆಬಿದ್ದಿದ್ದಾನೆ ಎಂದು ಗಾಬರಿಯಾದ ಮರಾಠರಿಗೆ ಇದರಿಂದ ವಿಪರೀತ ಗೊಂದಲವಾಯಿತು.
ಆನೆಯ ಮೇಲಿನಿಂದ ಸೈನ್ಯವನ್ನು ನಿರ್ದೇಶಿಸುತ್ತಿದ್ದ ಸದಾಶಿವರಾಯನು ತನ್ನ ಸೈನ್ಯದ ಕಠಿಣ ಪರಿಸ್ಥಿತಿಯನ್ನು ನೋಡಿ ಆನೆಯಿಂದಿಳಿದು ತಾನೇ ಯುದ್ಧದ ಮುಂದಾಳತ್ವ ವಹಿಸಲು ಸಜ್ಜಾದನು. ಆದರೆ ಇದರ ಪರಿಣಾಮ ವಿರುದ್ಧವೇ ಆಯಿತು. ತಮ್ಮ ನಾಯಕ ಆನೆಯ ಮೇಲೆ ಕಾಣದಿದ್ದುದರಿಂದ ಎದೆಗುಂದಿದ ಮರಾಠಿ ಸೈನಿಕರು ಯುದ್ಧದಿಂದ ಪಲಾಯನ ಹೂಡತೊಡಗಿದರು. ಪ್ರಧಾನ ಮಂತ್ರಿ ನಾನಾಸಾಹೇಬನ ಮಗ ವಿಶ್ವಾಸರಾವ್ ಈಗಾಗಲೇ ಗುಂಡಿಗೆ ತುತ್ತಾಗಿ ಮರಣವನ್ನಪ್ಪಿದ್ದ. ಸದಾಶಿವರಾವ್ ಮತ್ತು ಅವನ ಸ್ವಾಮಿಭಕ್ತ ಅಂಗರಕ್ಷಕರು ಕೊನೆಯವರೆಗೂ ಹೋರಾಡಿದರು. ಆದರೂ ಮರಾಠಾ ಸೈನ್ಯ ಸೋಲಪ್ಪಿತು.
ಯುದ್ಧಾನಂತರ
ಅಫಘಾನಿ ಸೈನಿಕರು ಪಾಣಿಪತ್ ನಗರವನ್ನು ಹೊಕ್ಕು ಸಿಕ್ಕಸಿಕ್ಕ ಮರಾಠಿ ಸೈನಿಕರನ್ನು ಕೊಂದರು. ಯಾವುದೇ ಪ್ರತಿಭಟನೆ ತೋರಿದ ನಾಗರೀಕರಿಗೂ ಅದೇ ಗತಿಯಾಯಿತು. ಸುಮಾರು ೧೦,೦೦೦ ಸೈನಿಕರು ಮತ್ತು ಸಾಮಾನ್ಯರು ಜೀವ ತೆತ್ತಿರಬಹುದು ಎಂದು ಅಂದಾಜಿದೆ. ಅನೇಕ ಮರಾಠಿ ಹೆಣ್ಣುಮಕ್ಕಳು ಬಾವಿಗೆ ಹಾರಿ ಮಾನ ಉಳಿಸಿಕೊಂಡರು.
ಈ ಯುದ್ಧದಲ್ಲಿ ೩೫,೦೦೦ ಮರಾಠಾ ಸೈನಿಕರು ಯುದ್ಧಭೂಮಿಯಲ್ಲಿ ಮತ್ತು ೧೦,೦೦೦ ಯುದ್ಧಾನಂತರ ಸತ್ತರೆ, ಸುಮಾರು ೩೦,೦೦೦ದಿಂದ ೪೦,೦೦೦ ಅಫಘಾನಿ ಸೈನಿಕರು ಈ ಯುದ್ಧದಲ್ಲಿ ಮಡಿದರು.
ವಿಶ್ವಾಸರಾವ್ ಮತ್ತು ಸದಾಶಿವರಾವ್ ಇಬ್ಬರ ಮೃತಶರೀರಗಳನ್ನು ಅಬ್ದಾಲಿಯ ನಿರ್ದೇಶನದಂತೆ ಹಿಂದೂ ಪದ್ಧತಿಯಂತೆ ದಹನಮಾಡಲಾಯಿತು. ಸದಾಶಿವರಾಯನ ಹೆಂಡತಿ ಪಾರ್ವತೀಬಾಯಿಯು ಹೋಳ್ಕರರ ರಕ್ಷಣೆಯಲ್ಲಿ ಪುಣೆಗೆ ವಾಪಸು ಬಂದು ತಲುಪಿದಳು.
ಇದು ಯಾವುದರ ಅರಿವೂ ಇಲ್ಲದ ಪೇಶ್ವೆ ಬಾಜೀರಾಯನು ಸದಾಶಿವರಾಯನ ಸಹಾಯಕ್ಕೆಂದು ಮತ್ತಷ್ಟು ಸೈನ್ಯದೊಂದಿಗೆ ಹೊರಟು, ನರ್ಮದಾ ನದಿ ದಾಟುವಾಗ ಅವನಿಗೆ ಯುದ್ಧದ ದಾರುಣ ವಾರ್ತೆ ತಲುಪಿತು. ಪೇಶ್ವೆ ಈ ಸುದ್ದಿಯ ಅಘಾತದಿಂದ ಚೇತರಿಸಿಕೊಳ್ಳಲೇ ಇಲ್ಲ. ಪುಣೆಗೆ ಮರಳಿದ ಆತ ಅದೇ ವ್ಯಸನದಲ್ಲಿ ಪರ್ವತಿ ಗುಡ್ಡದ ದೇವಾಲಯವೊಂದರಲ್ಲಿ ಕೊನೆಯುಸಿರೆಳೆದನು.
ಈ ಯುದ್ಧದಿಂದ ಸಂಪೂರ್ಣ ಚೇತರಿಸಿಕೊಂಡ ಮರಾಠರು, ಭಾರತದ ಬಲಿಷ್ಠ ಮಿಲಿಟರಿ ಶಕ್ತಿಗಳಲ್ಲಿ ಒಂದಾಗಿ ಉಳಿದದ್ದಲ್ಲದೇ, ದೆಹಲಿಯನ್ನು ಎರಡು ದಶಕದಲ್ಲಿ ಮತ್ತೆ ಗೆಲ್ಲುವುದರಲ್ಲಿ ಸಫಲರಾದರು. ಆದರೆ ಪಾಣಿಪತ್ ಯುದ್ಧದ ನಂತರ ಐವತ್ತು ವರ್ಷಗಳಲ್ಲಿ ಮೂರು ಬಾರಿ ಬ್ರಿಟಿಷರೊಂದಿಗೆ ಯುದ್ಧಗಳಿಂದ ಹತಬಲರಾದರು.
ಯುದ್ಧದಲ್ಲಿ ವಿಜಯಿಯಾದ ಅಬ್ದಾಲಿಯು ಉತ್ತರ ಭಾರತದ ಅಪ್ರತಿಮ ನಾಯಕನೆನಿಸಿದ. ಆದರೆ, ಸ್ವಲ್ಪ ಕಾಲದಲ್ಲಿಯೇ ಒಳ ಜಗಳಗಳು ತಲೆಯೆತ್ತಿದವು. ಅದರ ಪರಿಣಾಮವಾಗಿ ಎರಡನೆಯ ಶಾ ಅಲಂನನ್ನು ದೊರೆಯಾಗಿ ಮಾಡಿ ಫರ್ಮಾನು ಹೊರಡಿಸಿ, ತಾನು ೫೦೦ ಆನೆಗಳು, ೧೫೦೦ ಒಂಟೆಗಳು, ೫೦೦೦೦ ಕುದುರೆಗಳು ಮತ್ತು ೨೨೦೦೦ ಹೆಂಗಸರು ಮಕ್ಕಳೊಂದಿಗೆ ಅಫಘಾನಿಸ್ತಾನಕ್ಕೆ ವಾಪಸಾದನು.
ಯುದ್ಧದ ಪಾಠಗಳು
ಒಂದೇ ದಿನದಲ್ಲಿ ಸತ್ತ ಅಪಾರ ಸೈನಿಕರುಗಳ ಸಂಖ್ಯೆ ಆಧುನಿಕ ಯುದ್ಧಗಳಲ್ಲಿಯೂ ಬಹುಶ: ಕಂಡುಬರುವುದಿಲ್ಲ.ಭಾರತ ಭೂಖಂಡದಲ್ಲಿ ಇಂಥಾ ಪ್ರಮಾಣದ ಮತ್ತೊಂದು ಸ್ಥಳೀಯರ ಹೋರಾಟ ಆದದ್ದು ೧೯೪೮ರಲ್ಲಿ ಪಾಕಿಸ್ತಾನದ ಉಗಮವಾದಾಗ ಮಾತ್ರ ಎನ್ನಬಹುದು.
ತಮ್ಮ ಸಾಮ್ರಾಜ್ಯವನ್ನು ಉಳಿಸಿಕೊಳ್ಳಲು ಅಫಘಾನರಿಗೆ ಸಹಾಯಹಸ್ತ ಚಾಚಿದ ಮುಘಲರು ತಮ್ಮ ಮೊದಲ ವೈಭವಕ್ಕೆ ಶಾಶ್ವತವಾಗಿ ಎಳ್ಳುನೀರು ಬಿಟ್ಟರು. ಅಲ್ಲಿಂದ ಮುಂದೆ ಬರಿಯ ನಾಮಮಾತ್ರದ ರಾಜಕೀಯಶಕ್ತಿಯಾಗಿ ಉಳಿದು, ೧೮೫೭ರಲ್ಲಿ ಬ್ರಿಟಿಷರು  ಆಗಿನ ಮುಘಲ್ ರಾಜ  ಬಹಾದೂರ್‍ ಶಾ ಜಾಫರನನ್ನು ಗಡೀಪಾರು ಮಾಡುವುದರೊಂದಿಗೆ ಆ ಸಾಮ್ರಾಜ್ಯದ ಅಂತ್ಯವಾಯಿತು.
ಹರ್ಯಾಣಾ ಸರಕಾರವು ಪಾಣಿಪತ್ ಪಟ್ಟಣದ ದಕ್ಷಿಣದಲ್ಲಿ, ಸದಾಶಿವರಾವ್ ನಿಂತು ಯುದ್ಧವನ್ನು ವೀಕ್ಷಿಸಿದ ಜಾಗದಲ್ಲಿ  ಯುದ್ಧ ಸ್ಮಾರಕವನ್ನು ಕಟ್ಟಿಸಿದೆ.
ಬರ್ಲಿನ್
ಬರ್ಲಿನ್ ಜರ್ಮನಿ ದೇಶದ ರಾಜಧಾನಿ ಮತ್ತು ಅದರ ೧೬ ರಾಜ್ಯಗಳಲ್ಲಿ ಒಂದು. ೩.೪ ದಶಲಕ್ಷ ಜನಸಂಖ್ಯೆಯಿರುವ ಈ ನಗರ ದೇಶದ ೨ನೆಯ ದೊಡ್ಡ ನಗರವಾಗಿದೆ. ಇದು ಯುರೋಪಿಯನ್ ಒಕ್ಕೂಟದ ೨ನೆಯ ಅತಿಹೆಚ್ಚು ಜನಸಂಖ್ಯೆಯುಳ್ಳ ನಗರವಾಗಿದೆ. ಇದು ಜರ್ಮನಿಯ ಉತ್ತರಪೂರ್ವ ಭಾಗದಲ್ಲಿ ಸ್ಥಿತವಾಗಿದೆ.
ಹೊರಗಿನ ಸಂಪರ್ಕಗಳು
ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು ವರ್ಗ:ಯುರೋಪ್ ಖಂಡದ ರಾಜಧಾನಿ ನಗರಗಳು ವರ್ಗ:ಒಲಿಂಪಿಕ್ ಕ್ರೀಡಾಕೂಟದ ಆತಿಥೇಯ ನಗರಗಳು
ಕೇಂದ್ರ ಮೀಸಲು ಪೊಲೀಸ್ ಪಡೆ
ಕೇಂದ್ರ ಮೀಸಲು ಪೊಲೀಸ್ ಪಡೆ (ಸಿಆರ್ಪಿಎಫ್) ಭಾರತದ ಕೇಂದ್ರ ಸಶಸ್ತ್ರ ಪೊಲೀಸ್ ಪಡೆಗಳ ಪೈಕಿ ದೊಡ್ಡ ಆಗಿದೆ. ಇದು ಭಾರತ ಸರ್ಕಾರದ ಗೃಹ ಸಚಿವಾಲಯದ ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತದೆ. ಸಿಆರ್ಪಿಎಫ್ನ ಪ್ರಾಥಮಿಕ ಪಾತ್ರವೆಂದರೆ ಪೊಲೀಸ್ ಕ್ರಮ, ಕಾನೂನು ಮತ್ತು ಸುವ್ಯವಸ್ಥೆ ಮತ್ತು ಭಯೋತ್ಪಾದನೆಯನ್ನು ಎದುರಿಸಲು ರಾಜ್ಯ / ಯುಟಿಗಳಿಗೆ ಸಹಾಯ ಮಾಡುವುದು. ಇದು ಜುಲೈ 27, 1939 ರಂದು ಕ್ರೌನ್ ಪ್ರತಿನಿಧಿ ಪೊಲೀಸ್ ಆಗಿ ಅಸ್ತಿತ್ವಕ್ಕೆ ಬಂದಿತು. ಭಾರತೀಯ ಸ್ವಾತಂತ್ರ್ಯದ ನಂತರ, ಸಿಆರ್ಪಿಎಫ್ ಕಾಯ್ದೆ ಜಾರಿಗೆ ಬಂದಾಗ ಅದು ಡಿಸೆಂಬರ್ 28, 1949 ರಂದು ಕೇಂದ್ರ ಮೀಸಲು ಪೊಲೀಸ್ ಪಡೆಯಾಯಿತು.
230 ಬೆಟಾಲಿಯನ್ಗಳು ಮತ್ತು ಇತರ ಹಲವಾರು ಸ್ಥಾಪನೆಗಳೊಂದಿಗೆ, ಸಿಆರ್ಪಿಎಫ್ ಅನ್ನು ಭಾರತದ ಅತಿದೊಡ್ಡ ಅರೆ ಸೈನಿಕ ಪಡೆ ಎಂದು ಪರಿಗಣಿಸಲಾಗಿದೆ.
ಹಲಸು
thumb|right|ಹಲಸಿನ ಮರದ ತೊಗಟೆ
ಹಲಸು (ತುಳು: ಪೆಲಕಾಯಿ) ನಿತ್ಯಹರಿದ್ವರ್ಣದ ದೊಡ್ಡ ಪ್ರಮಾಣದ ಮರ. ಪಶ್ಚಿಮ ಘಟ್ಟಗಳ ನಿತ್ಯಹರಿದ್ವರ್ಣ ಕಾಡುಗಳಲ್ಲಿ 1,000ಮೀ ಎತ್ತರದ ಪ್ರದೇಶಗಳಲ್ಲೂ ಮೈದಾನ ಸೀಮೆಗಳಲ್ಲೂ ಕಾಣದೊರೆಯುತ್ತದೆ. ಇದು ಕರ್ನಾಟಕದ ದಕ್ಷಿಣ ಭಾಗದಲ್ಲಿ ಎಲ್ಲಾ ಕಡೆ, ಮಲೆನಾಡು ಮತ್ತು ಕರಾವಳಿಯ ಕಾಡುಗಳಲ್ಲಿಯೂ ಕೂಡಾ ವ್ಯಾಪಕವಾಗಿ ಬೆಳೆಯುತ್ತದೆ. ಇದು ವರ್ಷಪೂರ್ತಿ ದಟ್ಟನೆಯ ಕಡು ಹಸಿರು ಎಲೆಗಳನ್ನು ಹೊಂದಿದ್ದು, ಎಲೆಗಳು ೧೦ ರಿಂದ ೨೦ ಸೆ.ಮೀ ಉದ್ದವಿರುತ್ತದೆ.
ಸಸ್ಯಶಾಸ್ತ್ರೀಯ ವರ್ಗೀಕರಣ
ಇದು ಮೊರೇಸೀ ಕುಟುಂಬಕ್ಕೆ ಸೇರಿದ್ದು ಆರ್ಟೋಕಾರ್ಪಸ್ ಇಂಟೆಗ್ರಿಫೋಲಿಯ (Artocarpus heterophyllus) ಪ್ರಭೇದಕ್ಕೆ ಸೇರಿದುದಾಗಿದೆ.
ವಿವರ
ಒತ್ತಾದ ಹಸುರೆಲೆಗಳಿಂದ ಕೂಡಿದ ದುಂಡನೆಯ ಹಂದರ ಇದರದ್ದು. ಮರದ ಕಾಂಡ ಕುಳ್ಳಾಗಿ ದಪ್ಪಗಿರುವುದು. ಬೆಳೆಯಲು ನೆರಳು ಆವಶ್ಯಕ. ಕತ್ತರಿಸಿದಾಗ ಚಿಗುರುವುದು. ತೊಗಟೆ ಮತ್ತು ಎಲೆಗಳು ಆನೆಗಳಿಗೆ ಮೆಚ್ಚು. ಹಣ್ಣಿಗೋಸ್ಕರ ಇದನ್ನು ಸಾಗುವಳಿ ಮಾಡುವುದು ಸರ್ವವಿದಿತ. ಬೀಜಬಿತ್ತಿ ಇಲ್ಲವೇ ಕುಂಡಗಳಲ್ಲಿ ಸಸಿಗಳನ್ನು ನೆಟ್ಟು ಬೆಳೆಸಬಹುದು.
ಕತ್ತರಿಸಿದ ಹೊಸದರಲ್ಲಿ ಚೌಬೀನೆ ಅಚ್ಚಹಳದಿ ಬಣ್ಣದಿಂದಿದ್ದು ಕ್ರಮೇಣ ಎಳೆಯ ಕಂದು ಬಣ್ಣಕ್ಕೆ ತಿರುಗುವುದು. ಹದಮಾಡಲು ಸುಲಭ; ಬಾಳಿಕೆಯುತ. ಕೊಯ್ತಕ್ಕೆ, ಕೆತ್ತನೆ ಕೆಲಸಗಳಿಗೆ ಸುಲಭ.
ಹಲಸಿನ ಬೆಳೆ
ಸಮೀಕ್ಷೆಯೊಂದರ ಪ್ರಕಾರ ದೇಶದಲ್ಲಿ 1.20 ಲಕ್ಷ ಹೆಕ್ಟೇರ್ ಹಾಗೂ ಕರ್ನಾಟಕದಲ್ಲಿ 11,500 ಹೆಕ್ಟೇರ್ ವ್ಯಾಪ್ತಿಯಲ್ಲಿ ಹಲಸು ಬೆಳೆಯಿದೆ. ಭಾರತದಲ್ಲಿ ಹಲಸು ಬೆಳೆಯಲ್ಲಿ ಕೇರಳ ಮೊದಲ ಸ್ಥಾನದಲ್ಲಿದ್ದರೆ, ತಮಿಳುನಾಡು ದ್ವಿತೀಯ ಹಾಗೂ ಕರ್ನಾಟಕ ತೃತೀಯ ಸ್ಥಾನದಲ್ಲಿದೆ.
ಚಂದ್ರ ಹಲಸು
ಕೆಂಪು ತೊಳೆಯ ಹಲಸು - ಸುವಾಸನೆಯುಳ್ಳದ್ದು-ಹೆಚ್ಚು ರುಚಿಕರ. ಕೇರಳದ ಒಂದು ನರ್ಸರಿ ‘ಥಾಯ್ಲೆಂಡ್ ರೆಡ್’ ಎಂಬ ಹೆಸರಿನಲ್ಲಿ ಕೆಂಪು ಸೊಳೆ (ತೊಳೆ) ಹಲಸಿನ ಗಿಡವನ್ನು ಬಹುಪ್ರಚಾರದೊಂದಿಗೆ ಮಾರುತ್ತಿದೆ. ಇನ್ನೊಂದು ನರ್ಸರಿ ಮಲೇಷಿಯಾದ ಚಂದ್ರ ಹಲಸು ‘ಡೆಂಗ್ ಸುರೈಯಾ’ವನ್ನು ಮಾರುಕಟ್ಟೆಗಿಳಿಸಲು ಸಿದ್ಧವಾಗಿದೆ. ಬಣ್ಣದಲ್ಲೂ ರುಚಿಯಲ್ಲೂ ಬಹುಶಃ ಇವನ್ನು ಸರಿಗಟ್ಟುವ ಅಥವಾ ಇನ್ನೂ ಉತ್ತಮವಾದ ಅದೆಷ್ಟೋ ಹೆಸರೂ ಇಲ್ಲದ ಕೆಂಬಣ್ಣದ ತಳಿಗಳು ಕರ್ನಾಟಕದಲ್ಲಿವೆ. ಆದರಿವಕ್ಕೆ ಸರಿಯಾದ ಪ್ರಚಾರವಿಲ್ಲ.
ಉಲ್ಲೇಖಗಳು
ವರ್ಗ:ಮರಗಳು ವರ್ಗ:ಸಸ್ಯಗಳು ವರ್ಗ:ಕರ್ನಾಟಕದ ಸಸ್ಯಗಳು ವರ್ಗ:ಹಣ್ಣುಗಳು
ತುರುವೇಕೆರೆ ಪ್ರಸಾದ್
ತುರುವೇಕೆರೆ ಪ್ರಸಾದ ಇವರು ಕನ್ನಡದ ಜನಪ್ರಿಯ ಹಾಸ್ಯಸಾಹಿತಿಗಳು. ಇವರ ಹಾಸ್ಯಲೇಖನಗಳು ಕನ್ನಡದ ನಿಯತಕಾಲಿಕೆಗಳಲ್ಲಿ ಪ್ರಕಟವಾಗುತ್ತಿವೆ. ತುಮಕೂರು ಜಿಲ್ಲೆ ತುರುವೇಕೆರೆ ತಾಲೂಕು ಕೇಂದ್ರದಲ್ಲಿ ಇರುವ ಪ್ರಸಾದ್ ತಮ್ಮ ಹಾಸ್ಯ, ಚುಟುಕಗಳಿಂದ ತಾಲೂಕಿನಲ್ಲೇ ಮನೆ ಮಾತಾಗಿದ್ದಾರೆ. ಹಲವು ಟಿ.ವಿ. ಧಾರಾವಾಹಿಗಳಿಗೆ ಸಂಭಾಷಣೆ, ಸಾಹಿತ್ಯ ಒದಗಿಸಿರುವ ಅವರು, ತುರುವೇಕೆರೆ ತಾಲೂಕು ಕೇಂದ್ರದಲ್ಲಿ ವಿವಿಧ ಜನಪ್ರಿಯ ಪತ್ರಿಕೆಗಳ ವರದಿಗಾರರಾಗಿ ಸಮರ್ಥವಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಹಲವು ಪುಸ್ತಕಗಳನ್ನೂ ಬರೆದಿರುವ ಪ್ರಸಾದ್ ಅತ್ಯುತ್ತಮ ವಾಗ್ಮಿ. ಹಾಸ್ಯಮಯವಾಗಿ ಮಾತನಾಡುತ್ತಾರೆ. ಉತ್ತಮ ಬರಹಗಾರರು.
ಕಿರು ಪರಿಚಯ:ತಂದೆ ಟಿ.ಎಲ್.ನಾಗರಾಜ್ ನಿವೃತ್ತ ಪ್ರಾಂಶುಪಾಲರು.ತಾಯಿ ದಿ. ಶಾಂತಮ್ಮ. ಸಮೂಹ ಸಂವಹನ ಮತ್ತು ಪತ್ರಿಕೋದ್ಯಮದಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ತುಮಕೂರುವಾರ್ತೆ, ಉದಯವಾಣಿ, ಮುಂತಾದ ಪತ್ರಿಕೆಗಳಿಗೆ ವರದಿಗಾರರಾಗಿ ಕೆಲಸ ಮಾಡಿದ್ದಾರೆ. ಸದ್ಯ ಪ್ರಜಾವಾಣಿ ಪತ್ರಿಕೆಯ ವರದಿಗಾರರಾಗಿ ಕೆಲಸ ಮಾಡುತ್ತಿದ್ದಾರೆ.
ಪ್ರಕಟಿತ ಪುಸ್ತಕಗಳು: ನಮಸ್ಕಾರ, ವೈಫು ಮತ್ತು ವೆಹಿಕಲ್ಲು, ಅಶ್ವಮೇಧ,  ಮಿನಿ ಭಾಮಿನಿಯರ ನಡುವೆ,ಬಿಚ್ಚು ಮಾತು, ಜೋಕು ಜೋಕೆ, ಹಾಲಜ್ಜಿ ಮತ್ತು ಜಾಪಾಳ ಲೇಹ, ಲಘು ಸಿದ್ಧಾಂತ ಕಾ-ಮಿಡಿ,  ಟೈಂಪಾಸ್, ಕನಕಲಕ್ಷ್ನಿಯ ಕಂಟ್ರಿ ರೈಡ್(ನಗೆ ಬರಹಗಳ ಸಂಕಲನಗಳು) ಭ್ರಮರ(ಹಾಸ್ಯ ಕಾದಂಬರಿ) ಮುಚ್ಚಿಡದ ಮಾತು(ಅಂಕಣ ಬರಹಗಳು) ಬಾಕ್ಸ್ ಐಟಂ(ಸುದ್ದಿ ತುಣುಕುಗಳು), ಸುತ್ತ ಮುತ್ತ, ಹೆಗಲಿನಿಂದ ಹೆಗಲಿಗೆ ಗಾಂಧಿಗಿರಿ (ಪತ್ರಿಕಾ ಬರಹಗಳು). ಮುಸುಕಿನೊಳಗಿನ ಏಕಾಂತ ಮತ್ತು ಇತರೆ ಪ್ರಬಂಧಗಳು.(ಪ್ರಬಂಧ ಸಂಗ್ರಹ). ಕರ್ಮವೀರ ಪತ್ರಿಕೆಯಲ್ಲಿನ ಸವಾಲ್-ಜವಾಬ್ ಅಂಕಣ ಜನಪ್ರಿಯವೆನಿಸಿದೆ. ‘ಪ್ರಸಾದ್ ಯಶಸ್ಸು ಗಳಿಸುವುದು ಹೇಗೆ?’ ‘ಪಾಸಿಟೀವ್ ಥಿಂಕಿಂಗ್ ಎಂದರೇನು?’ ಮೊದಲಾದ ವಿಷಯಗಳ ಬಗ್ಗೆ ವ್ಯಕ್ತಿತ್ವ ವಿಕಸನ ತರಬೇತಿಯನ್ನೂ ನೀಡುತ್ತಿದ್ದಾರೆ.
ಕಿರುತೆರೆ ಸಾಧನೆ:. ಖ್ಯಾತ ನಿರ್ದೇಶಕ ಶ್ರೀ ಟಿ.ಎಸ್.ನಾಗಾಭರಣ ಅವರ ಗೆಳತಿ, ಜೀವನ್ಮುಖಿ, ದೂರ ತೀರ ಯಾನ, ಅಪ್ಪ, ಮಹಾಮಾಯಿ, ನೆಲಮುಗಿಲು, ಕೆಳದಿ ಚೆನ್ನಮ್ಮ, ವೈಶಾಲಿ ಕಾಸರವಳ್ಳಿ ಅವರ “ಮುತ್ತಿನ ತೋರಣ”. ಜೀ ವಾಹಿನಿಯ ಅರಸಿ,ಕನಕ ಧಾರಾವಾಹಿಗಳಿಗೆ ಸಂಭಾಷಣೆ ರಚಿಸಿದ್ದಾರೆ. ಹನುಮಕ್ಕ, ಕ್ಷೀರಸಾಗರ ಮುಂತಾದ ಸಾಕ್ಷ್ಯ ಚಿತ್ರಗಳಿಗೆ ಚಿತ್ರಕತೆ ಸಂಭಾಷಣೆ ರಚಿಸಿದ್ದಾರೆ. ಸದ್ಯ ಸುವರ್ಣ ವಾಹಿನಿಯ ಅತ್ಯಂತ ಜನಪ್ರಿಯ ಧಾರಾವಾಹಿ 'ಅಮೃತ ವರ್ಷಿಣಿಯ ಸಂಭಾಷಣೆ ರಚನೆಯ ಜವಾಬ್ಧಾರಿ ಹೊತ್ತಿದ್ದಾರೆ.
ಪ್ರಶಸ್ತಿ-ಪುರಸ್ಕಾರ: ಸೇಡಂನ ಅಮ್ಮ ಪ್ರಶಸ್ತಿ,ಬೆಂಗಳೂರಿನ ಅತ್ತಿಮಬ್ಬೆ ಸಾಹಿತ್ಯ ಪುರಸ್ಕಾರ, ಗೊರೂರು ಸಾಹಿತ್ಯ ಪ್ರಶಸ್ತಿ, ಸಂಕ್ರಮಣ ಸಾಹಿತ್ಯ ಪ್ರಶಸ್ತಿ( ಎರಡು ಬಾರಿ), ಸ್ನೇಹ ಸೇತು ಪ್ರಶಸ್ತಿ, ಕೇಫ ಸ್ಮಾರಕ ಪ್ರಶಸ್ತಿ. ‘ಬುರುಡೇ ಸ್ವಾಮಿಯ ಇಣುಕು ಚಟ’ ವಿಡಂಬನಾತ್ಮಕ ಲೇಖನಕ್ಕೆ ಕರ್ನಾಟಕ ಕಾರ್ಯನಿರತ ಪತ್ರಕರ್ತರ ಸಂಘದ 2008ನೇ ಸಾಲಿನ ಹಾಸ್ಯ ಚಕ್ರವರ್ತಿ ನಾಡಿಗೇರ ಕೃಷ್ಣರಾಯ ಪ್ರಶಸ್ತಿ ಮತ್ತು ‘ಕನಕಲಕ್ಷ್ಮಿಯ ಕಂಟ್ರಿ ರೈಡ್’ ಕೃತಿಗೆ ರಾಜ್ಯ ಕಸಾಪದ 2009ನೇ ಸಾಲಿನ ಕುಂಬಾಸ ಪ್ರಶಸ್ತಿ ದೊರಕಿದೆ. 2011ನೇ ಸಾಲಿನ ತುಮಕೂರು ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ ದೊರೆತಿದೆ.
ಪ್ರಸಾದ್ ಪತ್ನಿ ಶ್ರೀಮತಿ ರೇಖಾ ಕುಂದಾರು ತರಂಗದಲ್ಲಿ ಉಪಸಂಪಾದಕರಾಗಿ ಕೆಲಸ ಮಾಡಿದ್ದಾರೆ. ಕಾವ್ಯ ಕ್ಷೇತ್ರದಲ್ಲಿ ಕೆಲಸ ಮಾಡಿರುವ ಅವರ ‘ಹಕ್ಕಿ ಹೆಜ್ಜೆ’ ಕವನ ಸಂಕಲನ ಪ್ರಕಟಗೊಂಡಿದೆ. ಶರಧಿ, ನಿಶಿತಾ ಈ ದಂಪತಿಯ ಮಕ್ಕಳು.
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಹಾಸ್ಯಸಾಹಿತ್ಯ ವರ್ಗ:ಸಾಹಿತಿಗಳು ವರ್ಗ:ಹಾಸ್ಯ ಸಾಹಿತಿಗಳು
ವರ್ಗ : ಕನ್ನಡ ಚುಟುಕು
ಬಿ.ಆರ್.ವಿ. ಇನ್ಸ್ಟಿ ಟ್ಯೂಟ್ ಹಾಗೂ ಥಿಯೇಟರ್, ಬೆಂಗಳೂರು
'ಬಿ.ಆರ್.ವಿ.ಇನ್ಸ್ಟಿ ಟ್ಯೂಟ್ ಹಾಗೂ ಥಿಯೇಟರ್', ಬೆಂಗಳೂರಿನ ಕಂಟೋನ್ಮೆಂಟ್ ನಲ್ಲಿರುವ ಕಬ್ಬನ್ ರಸ್ತೆಯಲ್ಲಿ ಇವೆ. ಥಿಯೇಟರ್ ಪೆರೇಡ್ ಮೈದಾನದ ಉತ್ತರ ಭಾಗದಲ್ಲಿವೆ. ಮೊದಲು, ಇದು ಬೆಂಗಳೂರಿನ ಬೆಟಾಲಿಯನ್ (Auxiliary Force, India) ಪ್ರಧಾನ ಕಚೇರಿಯಾಗಿತ್ತು. ಮೊದಲು, ಕಟ್ಟಿದಾಗ ಪೂರ್ತಿ ಕಟ್ಟಡವನ್ನು ಅದೇ ಕಾರಣಕ್ಕಾಗಿ ಬಳಸಲಾಯಿತು. ೧೯೦೫ ರಲ್ಲಿ ಭವನವನ್ನು ಕೆಲವು ಕಾರಣಗಳಿಂದ ಉರುಳಿಸಲಾಯಿತು. ಈಗಿರುವ ಕಟ್ಟಡವನ್ನು ಕಟ್ಟಿದ್ದು, ೧೯೧೨ ರಲ್ಲಿ, ಅದನ್ನು ಸಾರ್ವಜನಿಕರ ಉಪಯೋಗಕ್ಕಾಗಿ, ಬಿಡುಗಡೆ ಮಾಡಲಾಯಿತು. ಟ್ಯೂಡಾರ್ ವಿನ್ಯಾಸ ನಿರ್ಮಾಣದ ಶೈಲಿಯಲ್ಲಿ ಕಟ್ಟಿದ ಬಿ.ಆರ್.ವಿ. ಇನ್ಸ್ಟಿ ಟ್ಯೂಟ್, ಬೆಂಗಳೂರಿನ ಅತ್ಯಂತ ಸೊಗಸಾದ ಕಟ್ಟಡವೆಂದು ಪ್ರಸಿದ್ಧಿಪಡೆದಿತ್ತು.
ಸೇನೆಯ ರೆಜಿಮೆಂಟ್ ನ ಕಚೇರಿ ಈ ಭವನದಲ್ಲಿತ್ತು
ಸೇನೆಯ ರೆಜಿಮೆಂಟ್ ಕಚೇರಿ ಗ್ರೌಂಡ್ ಭಾಗದಲ್ಲಿತ್ತು. ಅಲ್ಲೇ ಬಿಲಿಯರ್ಡ್ ಆಟದ ಕೊಠಡಿ ಇತ್ತು. ರೀಡಿಂಗ್ ರೂಮ್, ಲೇಡೀಸ್ ರೂಂ ಹಾಗೂ ಒಂದು ಬಾರ್ ನಿರ್ಮಿಸಲಾಗಿತ್ತು. ಸೇನೆಯ ಎಲ್ಲಾ ವರ್ಗದ ಅಧಿಕಾರಿಗಣದ ಸದಸ್ಯರಿಗೆ, ಸ್ವಲ್ಪ ಹಣದಲ್ಲಿ ಸದಸ್ಯತ್ವದ ಸೇವೆ ದೊರೆಯುತ್ತಿತ್ತು.
ವಿಶಾಲ ಶಸ್ತ್ರಗಳ ವಸ್ತುಸಂಗ್ರಹದ, ಶಸ್ತ್ರಾಗಾರವಿತ್ತು
ಮೇಲಿನ ಅಂತಸ್ತಿನಲ್ಲಿ ರೆಜಿಮೆಂಟ್ ಕಚೇರಿಗಳು, ಸ್ಟೋರ್ ಗಳು, ಬ್ಯಾಂಡ್ ರೂಂ, ಮತ್ತು ಲೆಕ್ಚರ್ ರೂಂ.ಗಳನ್ನು ನಿರ್ಮಿಸಲಗಿತ್ತು. ಭವನದ ಪೂರ್ವದಿಕ್ಕಿನ ಭಾಗದಲ್ಲಿ, ಶಸ್ತ್ರಾಗಾರವಿತ್ತು. ಅದರಲ್ಲಿ ತಯಾರುಮಾಡಿದ ಎಲ್ಲ ವಿಧದ ಶಸ್ತ್ರಗಳನ್ನು ಇಟ್ಟಿದ್ದರು. ಕಟ್ಟಡ ಹೊರಭಾಗ್ದ ಕಲ್ಲಿನ ಗೋಡೆಯಮೇಲೆ ಈಗಲೂ ಬಿ.ಆರ್.ವಿ.ಸ್ಟೋರ್ಸ್ ಮತ್ತು ಬಿ.ಆರ್.ವಿ.ಆರ್ಮರಿ ಎಂಬಹೆಸರಿನ ಕೆತ್ತಿರುವ ಅಕ್ಷರಗಳನ್ನು ಕಾಣಬಹುದು. ಥಿಯೇಟರ್ ನ ಸಭಾಂಗಣದ ವಿಸ್ತೀರ್ಣ, ೧೨೦ ಅಡಿ ಉದ್ದ, ಮತ್ತು ೬೦ ಅಡಿ ಅಗಲ, ಮತ್ತು ಸುಮಾರು ೮೦೦ ಜನ ಕುಳಿತುಕೊಳ್ಳುಅ ಆಸನ ವ್ಯವಸ್ಥೆಇದೆ. ರಂಗಮಂದಿರದ ಸ್ಟೇಜ್ [ಸಿನಿಮಾಕ್ಕೆ ಅಳವಡಿಸುವ ಮೊದಲು] ಪೂರ್ವ ದಿಕ್ಕಿನ ಕೊನೆಯಲ್ಲಿತ್ತು. ಅದರ ಹಿಂದೆ, ದ್ರೆಸಿಂಗ್ ರೂಂ ಗಳು, ಗ್ರೀನ್ ರೂಂ ಗಳು, ಮತ್ತು ಶೌಚಾಲಯಗಳಿದ್ದವು. ಸ್ಟೇಜಿನ ಮುಂದಿನ ಭಾಗದಲ್ಲಿ ಸ್ವಲ್ಪ ನೆಲವನ್ನು ಕೆಳಮಟ್ಟದಲ್ಲಿ ನಿರ್ಮಿಸಿ, ಅಲ್ಲಿ ಆರ್ಕೆಸ್ಟ್ರಾ ದವರಿಗೆ ಕುಳಿತುಕೊಂಡು ವಾದ್ಯಗಳನ್ನು ನುಡಿಸಲು ಅನುವುಮಾಡಿಕೊಟ್ಟಿದ್ದರು. ಸ್ಟೇಜಿನಿಂದ ಅಲ್ಲಿಗೆ ಹೋಗಲು, ಮೆಟ್ಟಿಲಿನ ಮಾರ್ಗವಿತ್ತು.
ಗ್ಯಾಲರಿಯಲ್ಲಿ ಕುಳಿತು ವೀಕ್ಷಿಸುವ ವ್ಯವಸ್ಥೆ
ಹಾಲ್ ನ ಹಿಂಭಾಗ ಅಂದರೆ, ಪಶ್ಚಿಮ ದಿಕ್ಕಿನ ಕಡೆ, ನಿರ್ಮಿಸಿದ್ದ ಗ್ಯಾಲರಿಯಲ್ಲಿ, ೩೦೦ ಕ್ಕೂ ಹೆಚ್ಚು ಜನರಿಗೆ, ಕುಳಿತುಕೊಳ್ಳಲು ವ್ಯವಸ್ಥೆ ಮಾಡಲಾಗಿತ್ತು. ಕಟ್ಟಡಕ್ಕೆ ವಿದ್ಯುತ್ ದೀಪಗಳನ್ನು ಅಳವಡಿಸಲಾಗಿತ್ತು. ಹೆಚ್ಚಾಗಿ ಈ ಸಭಾಂಗಣವನ್ನು ಸಂಗೀತ ಕಚೇರಿಗಳಿಗೆ, ಭಾಷಣಗಳಿಗೆ, ಡಾನ್ಸ್ ಕಾರ್ಯಕ್ರಮಗಳಿಗೆ, ಬಾಡಿಗೆಗೆ ಕೊಡುತ್ತಿದ್ದರು.
ಹಾಲಿನಲ್ಲಿ ಸುಂದರವಾದ ಶ್ಯಾಂಡ್ಲಿಯರ್ ಗಳಿದ್ದು ಶೋಭೆಕೊಡುತ್ತಿದ್ದವು
(the floor of the Theatre was one level, and had beautiful chandeliers till a few years back) 'ಥಿಯೆಟ್ರಿಕಲ್ ಕಂಪೆನಿ'ಗಳಿಗೆ, ಮತ್ತು ಬಯಾಸ್ಕೋಪ್ ವಸ್ತುಸಂಗ್ರಹಾಲಯಗಳಿಗೆ ಬಾಡಿಗೆಗೆ ಲಭ್ಯಮಾಡಿಕೊಡುತ್ತಿದ್ದರು.
ಉಲ್ಲೇಖಗಳು
<References />
ಬಾಹ್ಯ ಸಂಪರ್ಕಗಳು
ವರ್ಗ:ಬೆಂಗಳೂರು
ಪ್ರದೀಪ್ ಕುಮಾರ್ ಮೊಹಾಂತಿ
ಪ್ರದೀಪ್ ಕುಮಾರ್ ಮೊಹಾಂತಿ ಅವರು ಒಬ್ಬ ಭಾರತೀಯ ವಕೀಲ ಮತ್ತು ನ್ಯಾಯಶಾಸ್ತ್ರಜ್ಞ. ಇವರು ಜೂನ್ ೧೦, ೧೯೫೫ರಲ್ಲಿ ಜನಿಸಿದರು. ಪ್ರಸ್ತುತ ೨೩ ಮಾರ್ಚ್ ೨೦೧೯ ರಿಂದ ಲೋಕಪಾಲ್ ಸಮಿತಿಯ ನ್ಯಾಯಾಂಗ ಸದಸ್ಯರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ತಮ್ಮ ೭೦ ನೇ ವಯಸ್ಸಿನಲ್ಲಿ ಹುದ್ದೆಯಿಂದ ನಿವೃತ್ತರಾದರು. ಅವರು ಝಾರ್ಖಂಡ್ ಹೈಕೋರ್ಟ್ ನ ಮಾಜಿ ಮುಖ್ಯ ನ್ಯಾಯಾದೀಶರು.
ಆರಂಭಿಕ ಜೀವನ ಮತ್ತು ಕುಟುಂಬ
ಮೊಹಾಂತಿ ಅವರು ಕಟಕ್‌ನಲ್ಲಿ ವಕೀಲರ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ದಿವಂಗತ ಜುಗಲ್ ಕಿಶೋರ್ ಮೊಹಾಂತಿ ಸಿಕ್ಕಿಂ ಹೈಕೋರ್ಟ್‌ನ ಮುಖ್ಯ ನ್ಯಾಯಮೂರ್ತಿಯಾಗಿದ್ದರು ಮತ್ತು ತಾಯಿಯ ಅಜ್ಜ ದಿವಂಗತ ರಾಜಕಿಶೋರ್ ದಾಸ್ ಕೂಡ ಒರಿಸ್ಸಾ ಹೈಕೋರ್ಟ್‌ನಲ್ಲಿ ನ್ಯಾಯಾಧೀಶರಾಗಿದ್ದರು. ಮೊಹಾಂತಿ ಅವರು ಕಟಕ್‌ನ ರಾವೆನ್‌ಶಾ ಕಾಲೇಜಿಯೇಟ್ ಸ್ಕೂಲ್‌ನಲ್ಲಿ ಅಧ್ಯಯನ ಮಾಡಿದರು ಮತ್ತು ೧೯೭೪ ರಲ್ಲಿ ರಾವೆನ್‌ಶಾ ಕಾಲೇಜಿನಿಂದ ಪದವಿ ಪಡೆದರು. ಅವರು ಕಟಕ್‌ನ ಮಧುಸೂದನ್ ಕಾನೂನು ಕಾಲೇಜಿನಲ್ಲಿ ಕಾನೂನು ಪದವಿ ಪಾಸು ಮಾಡಿದರು.
ವೃತ್ತಿ
ಮೊಹಾಂತಿ ಒರಿಸ್ಸಾ ಹೈಕೋರ್ಟ್‌ನಲ್ಲಿ ಸಾಂವಿಧಾನಿಕ ಕ್ರಿಮಿನಲ್ ಮತ್ತು ಸಿವಿಲ್ ವಿಷಯಗಳಲ್ಲಿ ಅಭ್ಯಾಸವನ್ನು ಪ್ರಾರಂಭಿಸಿದರು ಮತ್ತು ಒರಿಸ್ಸಾ ಹೈಕೋರ್ಟ್ ವಕೀಲರ ಸಂಘದ ಕಾರ್ಯದರ್ಶಿಯಾಗಿ ಆಯ್ಕೆಯಾದರು. ಅವರು ವಿವಿಧ ಪುರಸಭೆಗಳ ಪರವಾಗಿ ಹಾಜರಾಗಿದ್ದರು ಮತ್ತು ಹೈಕೋರ್ಟ್‌ನಲ್ಲಿ ಹೆಚ್ಚುವರಿ ಸರ್ಕಾರಿ ವಕೀಲರಾದರು. ಮೊಹಾಂತಿ ಅವರು ಗ್ರಹಾಂ ಸ್ಟೇನ್ಸ್ ಕೊಲೆ ಪ್ರಕರಣದಲ್ಲಿ ವಿಶೇಷ ಪಬ್ಲಿಕ್ ಪ್ರಾಸಿಕ್ಯೂಟರ್ ಆಗಿದ್ದರು. ಮಾರ್ಚ್ ೭, ೨೦೦೨ ರಂದು ಅವರು ಒರಿಸ್ಸಾ ಹೈಕೋರ್ಟ್‌ನ ಹೆಚ್ಚುವರಿ ನ್ಯಾಯಾಧೀಶರಾಗಿ ನೇಮಕಗೊಂಡರು ಮತ್ತು ನಂತರ ೨೦೦೪ ರಲ್ಲಿ ಖಾಯಂ ನ್ಯಾಯಾಧೀಶರಾದರು. ಹಲವು ಬಾರಿ ನ್ಯಾಯಾಲಯದ ಹಂಗಾಮಿ ಮುಖ್ಯ ನ್ಯಾಯಮೂರ್ತಿಯಾಗಿಯೂ ಸೇವೆ ಸಲ್ಲಿಸಿದ್ದರು. ರಾಷ್ಟ್ರೀಯ ಭದ್ರತಾ ಕಾಯಿದೆ ೧೯೮೦ ರ ಅಡಿಯಲ್ಲಿ ರಚಿಸಲಾದ ಎನ್ಎಸ್ಎ ಸಲಹಾ ಮಂಡಳಿಯ ಅಧ್ಯಕ್ಷರಾಗಿ ಮೊಹಾಂತಿ ನಾಮನಿರ್ದೇಶನಗೊಂಡರು. ಅಕ್ಟೋಬರ್ ೭, ೨೦೧೬ ರಂದು ಅವರನ್ನು ಜಾರ್ಖಂಡ್ ಹೈಕೋರ್ಟ್‌ಗೆ ಹಂಗಾಮಿ ಮುಖ್ಯ ನ್ಯಾಯಮೂರ್ತಿಯಾಗಿ ವರ್ಗಾಯಿಸಲಾಯಿತು. ಮಾರ್ಚ್ ೨೪, ೨೦೧೭ ರಂದು ಅವರು ಜಾರ್ಖಂಡ್ ಹೈಕೋರ್ಟ್‌ನ ಮುಖ್ಯ ನ್ಯಾಯಮೂರ್ತಿಯಾದರು. ನ್ಯಾಯಮೂರ್ತಿ ಮೊಹಾಂತಿ ಅವರು ಜೂನ್ ೯, ೨೦೧೭ ರಂದು ಹುದ್ದೆಯಿಂದ ನಿವೃತ್ತರಾದರು.
ಅವರನ್ನು ಮಾರ್ಚ್ ೨೩, ೨೦೧೯ ರಂದು ೩ ಇತರ ನ್ಯಾಯಾಂಗ ಸದಸ್ಯರೊಂದಿಗೆ ಲೋಕಪಾಲ್ ಸಮಿತಿಯ ನ್ಯಾಯಾಂಗ ಸದಸ್ಯರನ್ನಾಗಿ ನೇಮಿಸಲಾಯಿತು. ಮೇ ೨೮, ೨೦೨೨ ರಂದು ಮೊದಲ ಲೋಕಪಾಲ್ ಅಧ್ಯಕ್ಷರಾದ ಪಿನಾಕಿ ಚಂದ್ರ ಘೋಸ್ ಅವರ ನಿವೃತ್ತಿಯ ನಂತರ ಅವರನ್ನು ಲೋಕಪಾಲ್‌ನ ಹಂಗಾಮಿ ಅಧ್ಯಕ್ಷರನ್ನಾಗಿ ನೇಮಿಸಲಾಯಿತು.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ನ್ಯಾಯಾಧೀಶರ ಪಟ್ಟಿಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಮನೋಜ್ ಕುಮಾರ್
ಮನೋಜ್ ಕುಮಾರ್ (ಜನನ ೨೪ ಜುಲೈ ೧೯೩೭), ಅಬ್ಬೊತ್ತಾಬಾದ್, ಬ್ರಿಟಿಶ್ ಇಂಡಿಯಾ), ಬಾಲಿವುಡ್ ಚಿತ್ರೋದ್ಯಮದ ಪ್ರಶಸ್ತಿ ವಿಜೇತ ನಟ ಹಾಗು ನಿರ್ದೇಶಕ. ಇವರು ದೇಶಭಕ್ತಿ ಕಥಾಹಂದರವುಳ್ಳ ಚಿತ್ರಗಳಲ್ಲಿ ಪಾತ್ರವಹಿಸುವುದರ ಜೊತೆಗೆ  ಅವುಗಳ ನಿರ್ದೇಶನಕ್ಕೂ ಹೆಸರುವಾಸಿಯಾಗಿದ್ದಾರೆ, ಹಾಗು ಇವರಿಗೆ "ಶ್ರೀಮಾನ್ ಭಾರತ್" ಎಂಬ ಉಪನಾಮವೂ ಇದೆ.(ಭಾರತ್ ಎಂಬುದು ಇಂಡಿಯಾದ ಸಂಸ್ಕೃತ ಹಾಗು ಹಿಂದಿ ಭಾಷೆಯ ಪದ). ೧೯೯೨ರಲ್ಲಿ, ಇವರು ಭಾರತ ಸರ್ಕಾರದಿಂದ ಪದ್ಮಶ್ರೀ ಪುರಸ್ಕಾರಕ್ಕೆ ಭಾಜನರಾಗಿದ್ದರು.
ಆರಂಭಿಕ ಜೀವನ
ಮನೋಜ್ ಕುಮಾರ್, ಅಂದಿನ ಬ್ರಿಟಿಶ್ ಇಂಡಿಯಾದ ಭಾಗವಾಗಿದ್ದ ಖೈಬರ್-ಪಖ್ತುಂಖ್ವಾಕ್ಕೆ ಸೇರಿದ ಪಟ್ಟಣ ಅಬ್ಬೊಟ್ಟಬಾದ್ ನಲ್ಲಿ ಜನಿಸಿದರು. ಇದೀಗ ಅಬ್ಬೊತ್ತಾಬಾದ್ ಪಾಕಿಸ್ತಾನದ ಗಡಿಯೊಳಗೆ ಸ್ಥಿತವಾಗಿದೆ. ಇವರ ಮೂಲ ಹೆಸರು ಹರಿಕಿಶನ್ ಗಿರಿ ಗೋಸ್ವಾಮಿ. ಇವರು ೧೦ ವರ್ಷದವರಿದ್ದಾಗ, ಇವರ ಗೊಸೈನ್ ಹಿಂದೂ ಕುಟುಂಬವು, ವಿಭಜನೆಯ ಕಾರಣದಿಂದಾಗಿ ಭಾರತಕ್ಕೆ ಸ್ಥಳಾಂತರಗೊಂಡಿತು. ಅವರು ನಂತರ ದೆಹಲಿಯ ವಿಜಯ್ ನಗರ್, ಕಿಂಗ್ಸ್ ವೇ ಕ್ಯಾಂಪ್ ನಲ್ಲಿ ನೆಲೆಗೊಂಡರು.
ದೆಹಲಿ ವಿಶ್ವವಿದ್ಯಾಲಯದ ಹಿಂದೂ ಕಾಲೇಜಿನಿಂದ ಪದವಿ ಪಡೆದ ಬಳಿಕ, ಇವರು ಚಿತ್ರರಂಗ ಪ್ರವೇಶಿಸಲು ನಿರ್ಧರಿಸಿದರು.
ವೃತ್ತಿಜೀವನ
ಆಗ ೧೯೫೭ರ ಚಲನಚಿತ್ರ ಫ್ಯಾಶನ್ ನಲ್ಲಿ ಪ್ರಥಮ ಬಾರಿಗೆ ಅಭಿನಯಿಸಿ ಅಲ್ಪ ಗಮನ ಸೆಳೆದ ನಂತರ, ಮನೋಜ್ ಕಾಂಚ್ ಕಿ ಗುಡಿಯಾ (೧೯೬೦) ಚಿತ್ರದಲ್ಲಿ ಸಯೀದಾ ಖಾನ್ ಗೆ ಜೊತೆಯಾಗಿ ನಾಯಕನ ಪಾತ್ರ ನಿರ್ವಹಿಸುತ್ತಾರೆ. ನಂತರ ಪಿಯಾ ಮಿಲನ್ ಕಿ ಆಸ್ ಹಾಗು ರೇಶ್ಮಿ ರುಮಾಲ್  ಚಿತ್ರಗಳು ಬಿಡುಗಡೆಯಾದವು. ನಂತರ ವಿಜಯ್ ಭಟ್ ನಿರ್ದೇಶನದ ಮೊದಲ ಚಿತ್ರ ಹರಿಯಾಲಿ ಔರ್ ರಾಸ್ತಾ (೧೯೬೨) ಚಿತ್ರದಲ್ಲಿ ಮಾಲಾ ಸಿನ್ಹಾಗೆ ಎದುರಾಗಿ ನಟಿಸಿದರು. ನಂತರ ಕುಮಾರ್ ರಾಜ್ ಖೊಸ್ಲಾ ನಿರ್ದೇಶನದ ವೋ ಕೌನ್ ಥಿ (೧೯೬೪) ಚಿತ್ರದಲ್ಲಿ ಸಾಧನಾರೊಂದಿಗೆ ಎದುರಾಗಿ ಕಾಣಿಸಿಕೊಂಡರು. ಜೊತೆಗೆ ಮತ್ತೊಮ್ಮೆ ಹಿಮಾಲಯ ಕಿ ಗೋದ್ ಮೇ (೧೯೬೫) ಚಿತ್ರಕ್ಕಾಗಿ ಮತ್ತೊಮ್ಮೆ ವಿಜಯ್ ಭಟ್ ಹಾಗು ಮಾಲಾ ಸಿನ್ಹಾ ಜೊತೆಗೆ ಕೆಲಸ ಮಾಡಿದರು.
ದೇಶಪ್ರೇಮಿ ನಾಯಕ
ಕುಮಾರ್ ೧೯೬೫ರ ಚಿತ್ರ ಶಹೀದ್ ನಿಂದ ದೇಶಪ್ರೇಮಿ ನಾಯಕನ ಪಾತ್ರವನ್ನು ನಿರ್ವಹಿಸಲು ಆರಂಭಿಸಿದರು. ಚಿತ್ರವು, ಭಾರತದ ಸ್ವತಂತ್ರ ಸಂಗ್ರಾಮದಲ್ಲಿ ಹುತಾತ್ಮನಾದ ಭಗತ್ ಸಿಂಗ್ ರ ಜೀವನಕಥೆಯನ್ನು ಆಧರಿಸಿದೆ. 1965ರ ಇಂಡೋ-ಪಾಕಿಸ್ತಾನದ ಯುದ್ಧದ ನಂತರ, ಪ್ರಧಾನಿ ಲಾಲ್ ಬಹದ್ದೂರ್ ಶಾಸ್ತ್ರಿ ಅವರು ತಮ್ಮ, ಜೈ ಜವಾನ್ ಜೈ ಕಿಸಾನ್ (ಯೋಧನಿಗೆ ಜಯವಾಗಲಿ, ರೈತನಿಗೆ ಜಯವಾಗಲಿ) ಎಂಬ ಜನಪ್ರಿಯ ಘೋಷವಾಕ್ಯವನ್ನು ಆಧರಿಸಿ ಚಿತ್ರ ನಿರ್ಮಿಸಬೇಕೆಂದು ಕೇಳಿಕೊಂಡರು.
ಇದರ ಪರಿಣಾಮವಾಗಿ ನಿರ್ಮಾಣವಾದದ್ದೇ ಕುಮಾರ್ ರ ಮಹತ್ವದ,ಕಲಾತ್ಮಕ ಹಾಗು ಅವರ ಪ್ರಥಮ ನಿರ್ದೇಶನದ ಚಿತ್ರ, ಉಪಕಾರ್ (೧೯೬೭). ಚಿತ್ರದಲ್ಲಿ ಅವರು ಯೋಧ ಹಾಗು ರೈತನ ಪಾತ್ರವೆರಡನ್ನೂ ನಿರ್ವಹಿಸಿದ್ದಾರೆ. ಚಿತ್ರವು, ಗುಲ್ಶನ್ ಬಾವ್ರಾ ರಚಿಸಿ, ಕಲ್ಯಾಣ್ ಜಿ-ಆನಂದ್ ಜಿ ಸಂಗೀತ ಸಂಯೋಜಿಸಿ, ಮಹೇಂದ್ರ ಕಪೂರ್ ಹಾಡಿರುವ ಪ್ರಸಿದ್ಧ ಮೇರೆ ದೇಶ್ ಕಿ ಧರ್ತಿ ಹಾಡಿನಿಂದಲೂ ಸಹ ಈ ಚಿತ್ರ ಗಮನ ಸೆಳೆದಿದೆ. ಉಪಕಾರ್ ಚಿತ್ರವು ಜನಪ್ರಿಯ ಯಶಸ್ಸನ್ನು ಗಳಿಸುವುದರ ಜೊತೆಗೆ ಕುಮಾರ್ ಗೆ ಮೊದಲ ಅತ್ಯುತ್ತಮ ನಿರ್ದೇಶಕ ಫಿಲಂಫೇರ್ ಪ್ರಶಸ್ತಿಯನ್ನು ಗಳಿಸಿಕೊಟ್ಟಿತು.
ನಂತರ ೧೯೬೦ರ ಉತ್ತರಾರ್ಧದಲ್ಲಿ ಹಲವಾರು ಪಾತ್ರಗಳಲ್ಲಿ ತೊಡಗಿಸಿಕೊಂಡ ಬಳಿಕ, ಮನೋಜ್ ದೇಶಪ್ರೇಮದ ಕಥಾಹಂದರವುಳ್ಳ ಚಿತ್ರ ಪೂರಬ್ ಔರ್ ಪಶ್ಚಿಮ್ ನಲ್ಲಿ(೧೯೭೦) ಮತ್ತೊಮ್ಮೆ ದೇಶಪ್ರೇಮಿಯ ಪಾತ್ರ ನಿರ್ವಹಿಸಿದರು, ಚಿತ್ರದಲ್ಲಿ ಪೂರ್ವ ಹಾಗು ಪಶ್ಚಿಮದ ಜೀವನವನ್ನು ಉದಾಹರಿಸಲಾಗಿದೆ. ನಂತರ ೧೯೭೨ರಲ್ಲಿ, ಅವರು ಬೇಯಿಮಾನ್ ಚಿತ್ರದಲ್ಲಿ ಅಭಿನಯಿಸಿದರು.(ಚಿತ್ರಕ್ಕಾಗಿ ಅವರು ಅತ್ಯುತ್ತಮ ನಟ ಫಿಲಂಫೇರ್ ಪ್ರಶಸ್ತಿ ಪಡೆದರು.) ಜೊತೆಗೆ ಶೋರ್ (೧೯೭೨) ಚಿತ್ರವನ್ನು ನಿರ್ದೇಶಿಸಿ ಅದರಲ್ಲಿ ಪಾತ್ರ ನಿರ್ವಹಿಸಿದ್ದಾರೆ. ಜಯಾ ಬಾಧುರಿ ಎದುರಾಗಿ ನಟಿಸಿದ ಶೋರ್ ಚಿತ್ರವು ಬಾಕ್ಸ್ ಆಫಿಸ್ ನಲ್ಲಿ ಸಾಧಾರಣ ಯಶಸ್ಸನ್ನು ಕಂಡಿತು. ಆದರೆ ಚಿತ್ರದಲ್ಲಿ ಏಕ್ ಪ್ಯಾರ್ ಕಾ ನಗ್ಮಾ ಹೈ ಎಂಬ ಒಂದು ಸ್ಮರಣೀಯ ಗೀತೆಯಿದೆ. ಲಕ್ಷ್ಮಿಕಾಂತ್-ಪ್ಯಾರೆಲಾಲ್ ಸಂಗೀತ ಸಂಯೋಜನೆಯ ಈ ಯುಗಳಗೀತೆಯನ್ನು ಲತಾ ಮಂಗೇಶ್ಕರ್ ಹಾಗು ಮುಕೇಶ್ ಹಾಡಿದ್ದಾರೆ.
ಆಗ ೧೯೭೬ರಲ್ಲಿ ಮನೋಜ್ ಕುಮಾರ್ ರೋಟಿ ಕಪಡಾ ಔರ್ ಮಕಾನ್ (೧೯೭೪), ಸನ್ಯಾಸಿ (೧೯೭೫) ಹಾಗು ದಸ್ ನಂಬರಿ(೧೯೭೬) ಚಲನಚಿತ್ರಗಳ ಮೂಲಕ ಒಂದರ ಹಿಂದೊಂದು ಮೂರು ಯಶಸ್ವೀ ಚಲನಚಿತ್ರಗಳನ್ನು ನೀಡುವುದರ ಮೂಲಕ ಇತಿಹಾಸ ಸೃಷ್ಟಿಸಿದರು.
ನಂತರದ ವೃತ್ತಿಜೀವನ
೧೯೭೦ರ ಮಧ್ಯಭಾಗವು ಕುಮಾರ್ ನಿರ್ದೇಶನದ ಮೂರು ಯಶಸ್ವೀ ಚಲನಚಿತ್ರಗಳನ್ನೂ ಕಂಡಿತು: ರೋಟಿ ಕಪಡಾ ಔರ್ ಮಕಾನ್ (೧೯೭೪), ಒಂದು ಸಾಮಾಜಿಕ ಚಿತ್ರವಾಗಿದ್ದು, ಜೀನತ್ ಅಮಾನ್, ಶಶಿ ಕಪೂರ್ ಹಾಗು ಅಮಿತಾಬ್ ಬಚ್ಚನ್ ರನ್ನು ಒಳಗೊಂಡಂತೆ ಬಹು ತಾರಾಗಣವನ್ನು ಒಳಗೊಂಡಿತ್ತು, ಚಿತ್ರದ ನಿರ್ದೇಶನಕ್ಕಾಗಿ ಅವರಿಗೆ ಅತ್ಯುತ್ತಮ ನಿರ್ದೇಶಕ ಫಿಲಂಫೇರ್ ಪ್ರಶಸ್ತಿಯನ್ನು ಗಳಿಸಿದರು; ಸನ್ಯಾಸಿ (೧೯೭೫) ಕುಮಾರ್ ಹಾಗು ಹೇಮಾಮಾಲಿನಿ ಪ್ರಮುಖ ಪಾತ್ರಗಳನ್ನು ನಿರ್ವಹಿಸಿದ ಧಾರ್ಮಿಕತೆ-ಆಧಾರಿಕ ಹಾಸ್ಯ ಚಲನಚಿತ್ರವಾಗಿದೆ; ಹಾಗು ದಸ್ ನಂಬರಿ (೧೯೭೫) ಚಲನಚಿತ್ರವೂ ಸಹ ಕುಮಾರ್ ಹಾಗು ಹೇಮಾ ಅವರ ತಾರಾಗಣ ಒಳಗೊಂಡಿದೆ. ೧೯೮೧ರಲ್ಲಿ, ತಾವು ಅತ್ಯಾಭಿಮಾನಿಯಾಗಿದ್ದ ದಿಲೀಪ್ ಕುಮಾರ್ ರನ್ನು ನಿರ್ದೇಶಿಸುವ ಅವಕಾಶ ದೊರೆತಾಗ ಜೊತೆಗೆ ಕ್ರಾಂತಿ ಚಿತ್ರದ ಪಾತ್ರ ನಿರ್ವಹಣೆಯಿಂದ ಕುಮಾರ್ ತಮ್ಮ ವೃತ್ತಿಜೀವನದ ಉತ್ತುಂಗಕ್ಕೇರಿದರು. ಚಿತ್ರವು ೧೯ನೇ ಶತಮಾನದಲ್ಲಿನ ಭಾರತೀಯ ಸ್ವಾತಂತ್ರ್ಯ ಸಂಗ್ರಾಮದ ಕಥಾಹಂದರವನ್ನು ಹೊಂದಿತ್ತು. ಅವರ ವೃತ್ತಿಜೀವನದಲ್ಲಿ ಕ್ರಾಂತಿ ಚಿತ್ರವು ಗಮನಾರ್ಹ ಯಶಸ್ಸು ಗಳಿಸಿದ ಕಡೆಯ ಚಲನಚಿತ್ರವಾಗಿದೆ. ಅವರು ಜನಪ್ರಿಯ ಯಶಸ್ಸು, ವಿಕ್ರಮ ಗಳಿಸಿದ ಪಂಜಾಬಿ ಚಲನಚಿತ್ರ ಜಾಟ್ ಪಂಜಾಬಿ ಯಲ್ಲೂ ನಟಿಸಿದ್ದಾರೆ.
ಕ್ರಾಂತಿ ಯ ನಂತರ, ೧೯೮೦ರಲ್ಲಿ ಗಲ್ಲಾಪೆಟ್ಟಿಗೆಯಲ್ಲಿ ಅವರ ಎಲ್ಲ ಚಿತ್ರಗಳು ಸೋಲಲು ಆರಂಭಿಸಿದಾಗ ಕುಮಾರ್ ರ ವೃತ್ತಿಜೀವನವು ಇಳಿಮುಖವಾಗತೊಡಗಿತು. ೧೯೮೯ರಲ್ಲಿ, ಅವರು ತಮ್ಮ ಚಿತ್ರ ಕ್ಲರ್ಕ್ ಗಾಗಿ ಪಾಕಿಸ್ತಾನಿ ತಾರೆಯರಾದ ಮೊಹಮ್ಮದ್ ಅಲಿ ಹಾಗು ಜೇಬಾರನ್ನು ಆಯ್ಕೆ ಮಾಡಿದರು. ಇದನ್ನು ಒಂದು ಪರಿವರ್ತನಾ ಘಟನೆ ಮತ್ತು ಅಪೂರ್ವವೆಂದು ಪರಿಭಾವಿಸಲಾಗುತ್ತದೆ. ೧೯೯೫ರ ತಮ್ಮ ಕಡೆಯ ಚಿತ್ರ ಮೈದಾನ್-ಎ-ಜಂಗ್ ನ ನಂತರ ನಟನೆಗೆ ವಿದಾಯ ಹೇಳಿದರು. ಅವರ ಪುತ್ರ, ಕುನಾಲ್ ಗೋಸ್ವಾಮಿ, ದೇಶಭಕ್ತಿಯ ಕಥಾಹಂದರವನ್ನು ಮತ್ತೆ ತೆರೆಯ ಮೇಲೆ ತರಲು ಪ್ರಯತ್ನಿಸಿದರು. ಆಗ ೧೯೯೯ರಲ್ಲಿ ಕುಮಾರ್ ಜೈ ಹಿಂದ್ ಎಂಬ ಚಿತ್ರವನ್ನು ನಿರ್ದೇಶಿಸಿದರು, ಚಿತ್ರವು ಗಲ್ಲಾಪಟ್ಟಿಯಲ್ಲಿ ಸೋತಿತು. ಅದೇ ವರ್ಷ ಕುಮಾರ್ ಗೆ ಜೀವಮಾನದ ಸಾಧನೆಗಾಗಿ ಫಿಲಂಫೇರ್ ಪ್ರಶಸ್ತಿ ನೀಡಿ ಗೌರವಿಸಲಾಯಿತು.
ಮನೋಜ್ ಕುಮಾರ್ ಹಿಂದಿ ಚಲನಚಿತ್ರಗಳಲ್ಲಿ ತಮ್ಮದೇ ಆದ ಅಪರೂಪ ಶೈಲಿಯನ್ನು ಹೊಂದಿದ್ದಾರೆ. ಇದರ ಬಗೆಗಿನ ಉಲ್ಲೇಖವನ್ನು ಅವರ ಅತ್ಯಂತ ಮಹತ್ವವುಳ್ಳ ಅತ್ಯಧಿಕ ಭಾವುಕತೆಯ ಚಲನಚಿತ್ರ ಕ್ಲರ್ಕ್ ನಲ್ಲಿ ಕಾಣಬಹುದು: ಅಶೋಕ್ ಕುಮಾರ್ ತೀವ್ರವಾದ ಹೃದಯಾಘಾತದಿಂದ ಸಾವನ್ನಪ್ಪುತ್ತಿರುವ ದೃಶ್ಯ ಅಸಹಜಯತೆಯನ್ನೂ ಮೀರಿದೆ. ಅವರ ಪುತ್ರ ಮನೋಜ್ ಚಿಕಿತ್ಸೆಗಾಗಿ ವೈದ್ಯರನ್ನು ಕರೆತರುವಲ್ಲಿ ವಿಫಲರಾಗುತ್ತಾರೆ. ತಮ್ಮ ತಂದೆ ಒಬ್ಬ ಯೋಧನಾಗಿದ್ದು ನೇತಾಜಿಯವರ ಜೊತೆ ಹೋರಾಡಿದ್ದು ಮನೋಜ್ ಗೆ ನೆನಪಾಗುತ್ತದೆ. ಈ ರೀತಿಯಾಗಿ ಮನೋಜ್ ದೇಶಭಕ್ತಿ ಗೀತೆಯನ್ನು (ಕದಂ ಕದಂ ಬಡಾಯೇ ಜಾ) ಅಲ್ಲೇ ಪಕ್ಕದಲ್ಲಿದ್ದ ಧ್ವನಿಮುದ್ರಿಕೆಯ ಮೂಲಕ ಕೇಳಿಸುತ್ತಾರೆ ಹಾಗು ಅಶೋಕ್ ಕುಮಾರ್ ರ ಜೀವ ಉಳಿಯುತ್ತದೆ. ಅವರು ಎದ್ದು ಆವೇಗ(ಶ)ದಿಂದ ಪಥ ಸಂಚಲನ ಮಾಡುತ್ತಾರೆ. ಅವರ ವಿಶಿಷ್ಟ ಮುದ್ರೆ, ಮುಖವನ್ನು ಅರೆಬರೆಯಾಗಿ ಕೈನಿಂದ ಮುಚ್ಚಿಕೊಂಡಿರುವುದು ಬಹಳ ಜನಪ್ರಿಯವಾಯಿತು, ಅಲ್ಲದೇ ನಂತರದಲ್ಲಿ ಬಂದ ನಿಂತಾಡುವ ಹಾಸ್ಯಗಾರರಿಗೆ ಈ ವಿಶಿಷ್ಟ ಮುದ್ರೆಯು ಅಪಹಾಸ್ಯದ ಸರಕಾಗಿದೆ. ಕುಮಾರ್ ರ ವಿಶಿಷ್ಟ ಛಾಪು, ಕೈನಿಂದ ಮುಖವನ್ನು ಅರೆಬರೆಯಾಗಿ ಮುಚ್ಚಿಕೊಂಡಿರುವುದು, ಬಹಳ ಜನಪ್ರಿಯವಾದರೂ, ಹಾಸ್ಯಗಾರರು ಅಪಹಾಸ್ಯ ಮಾಡಲು ಎಡೆ ಮಾಡಿಕೊಟ್ಟಿದೆ. ೨೦೦೭ರಲ್ಲಿ ಶಾರುಖ್ ಖಾನ್ ರ ಚಿತ್ರ ಓಂ ಶಾಂತಿ ಓಂ ನಲ್ಲಿ ನಾಯಕನು, ಮನೋಜ್ ಕುಮಾರ್ ರಂತೆ ಮುಖವನ್ನು ಮುಚ್ಚಿಕೊಂಡು ಚಿತ್ರದ ಪ್ರಥಮ ಪ್ರದರ್ಶನದಲ್ಲಿ ನುಸುಳಲು ಪ್ರಯತ್ನಿಸುತ್ತಾನೆ. ಕುಮಾರ್ ಇದಕ್ಕಾಗಿ ಮೊಕದಮ್ಮೆ ಹೂಡುತ್ತಾರೆ, ನಂತರ ವ್ಯಾಜ್ಯವು ನ್ಯಾಯಾಲಯದಿಂದಾಚೆ ಪರಿಹಾರವಾಗುತ್ತದೆ.
ರಾಜಕೀಯ
ಇತರ ಹಲವು ಬಾಲಿವುಡ್ ತಾರೆಯರ ಮಾದರಿ, ಚಿತ್ರಜೀವನದಿಂದ ತಮ್ಮ ನಿವೃತ್ತಿಯ ನಂತರ ಕುಮಾರ್ ರಾಜಕೀಯ ಪ್ರವೇಶಿಸಲು ನಿರ್ಧರಿಸುತ್ತಾರೆ. ಭಾರತದಲ್ಲಿ ೨೦೦೪ರ ಸಾರ್ವತ್ರಿಕ ಚುನಾವಣೆಗೆ ಮುಂಚೆ, ಇವರು ಅಧಿಕೃತವಾಗಿ ಶಿವಸೇನೆ ಪಕ್ಷಕ್ಕೆ ಸೇರ್ಪಡೆಗೊಳ್ಳುವುದಾಗಿ ಪ್ರಕಟಿಸಿದರು.
ವೈಯಕ್ತಿಕ ಜೀವನ
ಕುಮಾರ್, ಶಶಿ ಗೋಸ್ವಾಮಿ ಎಂಬುವವರನ್ನು ವರಿಸಿದ್ದಾರೆ.(ಮೂಲತಃ ಇವರು ಹರಿಯಾಣದ, ಸಿರ್ಸ ಜಿಲ್ಲೆಯ ಜೋಧ್ಕನ್ ಗೆ ಸೇರಿದವರು). ಇವರಿಗೆ ಇಬ್ಬರು ಗಂಡು ಮಕ್ಕಳಿದ್ದಾರೆ, ವಿಶಾಲ್ ಹಾಗು ಕುನಾಲ್, ವಿಶಾಲ್, ಒಬ್ಬ ಗಾಯಕನಾಗಿ ತಮ್ಮ ಪ್ರತಿಭೆಯನ್ನು ಪಣಕ್ಕೊಡಿದರೆ, ಕುನಾಲ್ ಒಬ್ಬ ನಟನಾಗಲು ಪ್ರಯತ್ನಿಸಿದರು. ಇವರ ಸಹೋದರ, ರಾಜೀವ್ ಗೋಸ್ವಾಮಿ, ಸಹ ಚಿತ್ರರಂಗವನ್ನು ಪ್ರವೇಶಿಸಿದ್ದರು.
ಫಿಲ್ಮ್‌ಫೇರ್ ಪ್ರಶಸ್ತಿಗಳು
ವಿಜೇತ
ನಾಮನಿರ್ದೇಶನಗೊಂಡಿದ್ದು
ವಿಶೇಷ ಗೌರವ
ಶ್ರೀ ಸಾಯಿಬಾಬಾರೆಡೆಗೆ ಮನೋಜ್ ಕುಮಾರ್ ಅವರ ಭಕ್ತಿಗೆ ಗೌರವಾರ್ಥವಾಗಿ, ಶಿರಡಿಯ ಶ್ರೀ ಸಾಯಿಬಾಬಾ ಸಂಸ್ಥಾನ ಮಂಡಳಿಯು, ಶಿರಡಿಯಲ್ಲಿರುವ "ಪಿಂಪಲ್ವಾಡಿ ರಸ್ತೆ"ಯನ್ನು, "ಮನೋಜ್ ಕುಮಾರ್ ಗೋಸ್ವಾಮಿ ರಸ್ತೆ" ಎಂದು ಬದಲಾವಣೆ ಮಾಡಿದೆ.
ಬಾಹ್ಯ ಕೊಂಡಿಗಳು
ವರ್ಗ:1937ರಲ್ಲಿ ಜನಿಸಿದವರು ವರ್ಗ:ಭಾರತೀಯ ನಟರು ವರ್ಗ:ಬದುಕಿರುವ ಜನರು ವರ್ಗ:ಭಾರತೀಯ ಚಲನಚಿತ್ರ ನಿರ್ದೇಶಕರು ವರ್ಗ:ಭಾರತೀಯ ಚಿತ್ರಕಥೆಗಾರರು ವರ್ಗ:ಹಿಂದಿ ಚಲನಚಿತ್ರ ನಿರ್ದೇಶಕರು ವರ್ಗ:ಫಿಲ್ಮ್‌ಫೇರ್ ಪ್ರಶಸ್ತಿ ವಿಜೇತರು ವರ್ಗ:ಭಾರತೀಯ ಚಲನಚಿತ್ರ ನಟರು ವರ್ಗ:ಹಿಂದಿ ಚಲನಚಿತ್ರ ನಟರು ವರ್ಗ:ಅಬೊಟ್ಟಬಾದಿನ ಜನರು ವರ್ಗ:ದೆಹಲಿ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು ವರ್ಗ:ಬಾಲಿವುಡ್ ವರ್ಗ:ನಿರ್ದೇಶಕರು ವರ್ಗ:ಭಾರತೀಯ ಹಿಂದೂಗಳು
ರಿಯೊ ಫರ್ಡಿನ್ಯಾಂಡ್‌
ರಿಯೊ ಗೆವಿನ್ ಫರ್ಡಿನ್ಯಾಂಡ್ (1978, ನವೆಂಬರ್ 7ರಂದು ಜನನ)ಇಂಗ್ಲೀಷ್ ಫುಟ್ಬಾಲ್ ಆಟಗಾರ. ಅವನು ಪ್ರೀಮಿಯರ್ ಲೀಗ್‌ನಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ಪರವಾಗಿ ಸೆಂಟರ್ ಬ್ಯಾಕ್‌ ನಲ್ಲಿ ಆಡುತ್ತಾನೆ. 2010ರಲ್ಲಿ ಅವನು ಇಂಗ್ಲೆಂಡ್ ರಾಷ್ಟ್ರೀಯ ಫುಟ್ಬಾಲ್ ತಂಡಕ್ಕೆ ನಾಯಕನಾಗಿ ಆಯ್ಕೆಯಾದ. ಅವನು ಒಟ್ಟು ಇಂಗ್ಲೆಂಡ್ ಪರವಾಗಿ 78 ಫುಟ್ಬಾಲ್ ಕ್ಯಾಪ್‌(ಆಟಗಾರನಿಗೆ ನೀಡುವ ವಿಶಿಷ್ಟ ಟೋಪಿ) ಸಂಪಾದಿಸಿದನು ಹಾಗೂ ಮೂರು FIFA ವಿಶ್ವಕಪ್ ತಂಡಗಳ ಆಟಗಾರನಾಗಿದ್ದ.
ಚೆಂಡಿನ ಮೇಲೆ ಹಿಡಿತ(ಸಮತೋಲನ)ಕ್ಕೆ ಹೆಸರಾದ ಫರ್ಡಿನ್ಯಾಂಡ್ ವಿವಿಧ ಯುವ ತಂಡಗಳಿಗೆ ಆಡುವ ಮೂಲಕ ತನ್ನ ಪುಟ್ಬಾಲ್ ವೃತ್ತಿಯನ್ನು ಆರಂಭಿಸಿದ. ಅಂತಿಮವಾಗಿ ವೆಸ್ಟ್‌ಹ್ಯಾಂ ಯುನೈಟೆಡ್‌ಫುಟ್ಬಾಲ್ ಕ್ಲಬ್‌ನಲ್ಲಿ ತಳೂವೂರಿ, ಯುವ ದರ್ಜೆಗಳ ಮೂಲಕ ಪ್ರಗತಿ ಹೊಂದಿದ ಮತ್ತು 1996ರಲ್ಲಿ ವೃತ್ತಿಪರ ಪ್ರೀಮಿಯರ್ ಲೀಗ್‌ಗೆ ಚೊಚ್ಚಲ ಪ್ರವೇಶ ಪಡೆದ.
ಅವನು ನಂತರದ ಕ್ರೀಡಾಋತುವಿನಲ್ಲಿ 'ಹ್ಯಾಮರ್ ಆಫ್ ದಿ ಇಯರ್ ಅವಾರ್ಡ್' ಜಯಿಸುವ ಮೂಲಕ ಅಭಿಮಾನಿಗಳ ನೆಚ್ಚಿನ ಆಟಗಾರನೆನಿಸಿದ. ಅವನು ತನ್ನ ಪ್ರಥಮ ಹಿರಿಯ ಅಂತಾರಾಷ್ಟ್ರೀಯ ಕ್ಯಾಪನ್ನು 1997ರಲ್ಲಿ ಕೆಮರೂನ್ ವಿರುದ್ಧ ಪಂದ್ಯದಲ್ಲಿ ಸಂಪಾದಿಸಿದ. ಆ ಸಂದರ್ಭದಲ್ಲಿ ಇಂಗ್ಲೆಂಡ್ ಪರ ಆಡಿದ ಅತೀ ಕಿರಿಯ ರಕ್ಷಣೆ ಆಟಗಾರ ಎಂಬ ದಾಖಲೆಯನ್ನು ನಿರ್ಮಿಸಿದ. ಅವನ ಸಾಧನೆಗಳು ಮತ್ತು ಫುಟ್ಬಾಲ್ ಆಡುವ ಸಾಮರ್ಥ್ಯವು ಲೀಡ್ಸ್ ಯುನೈಟೆಡ್ ತಂಡವನ್ನು ಆಕರ್ಷಿಸಿತು ಹಾಗೂ ದಾಖಲೆ ಮುರಿದ ಶುಲ್ಕವಾದ £18ದಶಲಕ್ಷಕ್ಕೆ ಕ್ಲಬ್‌ಗೆ ವರ್ಗಾವಣೆಗೊಂಡ. ಅವನು ಕ್ಲಬ್‌ನಲ್ಲಿ ಎರಡು ಋತುಗಳನ್ನು ಕಳೆದ ಹಾಗು 2001ರಲ್ಲಿ ತಂಡದ ನಾಯಕನಾದ.
2002 ಜುಲೈನಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ತಂಡಕ್ಕೆ ಸುಮಾರು £30 ದಶಲಕ್ಷ ಮೊತ್ತಕ್ಕೆ ಸೇರಿ, ವರ್ಗಾವಣೆ ಶುಲ್ಕದ ದಾಖಲೆಯನ್ನು ಮತ್ತೊಮ್ಮೆ ಮುರಿದ. ಅವನು ಪ್ರೀಮಿಯರ್ ಲೀಗ್‌ ಗೆಲ್ಲುವ ಮೂಲಕ ಕ್ಲಬ್‌ನ ಯಶಸ್ವಿ ಪ್ರಥಮ ಕ್ರೀಡಾಋತುವನ್ನು ಮುಗಿಸಿದ ಹಾಗು ಇದು ಅವನ ಪ್ರಥಮ ಕ್ಲಬ್ ಗೌರವವಾಗಿತ್ತು.
ಉದ್ದೀಪನಾ ಮದ್ದು ಸೇವನೆ ಪರೀಕ್ಷೆಯನ್ನು ತಪ್ಪಿಸಿಕೊಂಡಿದ್ದರಿಂದ ಫರ್ಡಿನ್ಯಾಂಡ್‌ಗೆ 8 ತಿಂಗಳ ಕಾಲ ಸ್ಪರ್ಧೆಯಿಂದ ನಿಷೇಧಿಸಲಾಯಿತು. ಇದು ಪ್ರೀಮಿಯರ್ ಲೀಗ್ ಕ್ರೀಡಾಋತುವಿನ ಅರ್ಧದಷ್ಟು ಅವಧಿ ಮತ್ತು ಯೂರೊ 2004 ಅಂತಾರಾಷ್ಟ್ರೀಯ ಸ್ಪರ್ಧೆ ತಪ್ಪಿಹೋಗಲು ಕಾರಣವಾಯಿತು. ವಾಪಸಾತಿ ನಂತರ,ಅವನು ಮ್ಯಾಂಚೆಸ್ಟರ್ ಯುನೈಟೆಡ್ ಪ್ರಥಮ ತಂಡದಲ್ಲಿ ಸ್ವತಃ ಬೇರೂರಿದ ಹಾಗು ನಾಲ್ಕು ವರ್ಷಗಳಲ್ಲಿ PFA ವರ್ಷದ ತಂಡದಲ್ಲಿ ಮೂರು ಬಾರಿ ಕಾಣಿಸಿಕೊಳ್ಳುವ ಮೂಲಕ ತನ್ನ ಸಾಧನೆಗಳಿಗೆ ಮೆಚ್ಚುಗೆಗಳನ್ನು ಗಳಿಸಿದ. 2006–07 ಕ್ರೀಡಾಋತು ವಿನಲ್ಲಿ ಇನ್ನೊಂದು ಪ್ರೀಮಿಯರ್ ಲೀಗ್ ಜಯದೊಂದಿಗೆ ಹಾಗು ಪ್ರೀಮಿಯರ್ ಲೀಗ್ ಮತ್ತು ನಂತರದ ವರ್ಷದಲ್ಲಿ UEFA ಚಾಂಪಿಯನ್ಸ್ ಲೀಗ್ ಡಬಲ್‌ನೊಂದಿಗೆ ಹೆಚ್ಚು ಕ್ಲಬ್ ಯಶಸ್ಸುಗಳು ಹಿಂಬಾಲಿಸಿದವು.
ಬೆಳೆದ ವರ್ಷಗಳು ಮತ್ತು ಶಿಕ್ಷಣ
ರಿಯೊ ಗ್ಯಾವಿನ್ ಫರ್ಡಿನ್ಯಾಂಡ್ ಲಂಡನ್ ಪೆಕ್ಯಾಮ್‌ನಲ್ಲಿ 1978ರ ನವೆಂಬರ್ 7ರಂದು ಜನಿಸಿದ. ಅವನು ಜ್ಯಾನಸ್ ಲ್ಯಾವೆಂಡರ್‌ ಮತ್ತು ಸೇಂಟ್ ಲೂಸಿಯನಕ್ಕೆ ಸೇರಿದ ಜ್ಯೂಲಿಯನ್ ಫರ್ಡಿನ್ಯಾಂಡ್ ಪುತ್ರ ಫರ್ಡಿನ್ಯಾಂಡ್ ಪೆಕ್ಹಾಮ್‌ನ ಫ್ರಯರಿ ಎಸ್ಟೇಟ್‌ನಲ್ಲಿ ಜನಿಸಿದ ಹಾಗು ದೊಡ್ಡ ಕುಟುಂಬದ ಭಾಗವಾಗಿದ್ದ. ಕುಟುಂಬವನ್ನು ಪೋಷಿಸಲು ತಂದೆತಾಯಿಗಳಿಬ್ಬರೂ ಕೆಲಸ ಮಾಡಿದರು. ಅವನ ತಾಯಿ ಮಕ್ಕಳ ಪಾಲಕಿಯಾಗಿ ಮತ್ತು ತಂದೆ ದರ್ಜಿಯಾಗಿ ಕೆಲಸ ಮಾಡಿದರು. ಅವನ ತಂದೆತಾಯಿಗಳು ಎಂದೂ ವಿವಾಹವಾಗಿರಲಿಲ್ಲ ಹಾಗು ಅವನು 14 ವರ್ಷ ವಯಸ್ಸಿನ ಬಾಲಕನಾಗಿದ್ದಾಗ ತಂದೆತಾಯಿಗಳು ಪ್ರತ್ಯೇಕವಾದರು. ಆದಾಗ್ಯೂ,ಅವನ ತಂದೆ ನಿಕಟ ಸಾಮೀಪ್ಯ ಹೊಂದಿದ್ದು, ಸಮೀಪದ ಎಸ್ಟೇಟ್‌ಗೆ ಸ್ಥಳಾಂತರಗೊಂಡರು ಹಾಗು ಮಕ್ಕಳನ್ನು ಪುಟ್ಬಾಲ್ ತರಬೇತಿ ಮತ್ತು ಸ್ಥಳೀಯ ಪಾರ್ಕ್‌ಗಳಿಗೆ ಕರೆದುಕೊಂಡು ಹೋಗುವ ಮೂಲಕ ಮಕ್ಕಳ ಜೀವನದಲ್ಲಿ ಭಾಗಿಯಾಗಲು ಆಸಕ್ತಿ ತೋರಿಸಿದರು. ಫರ್ಡಿನ್ಯಾಂಡ್ ಕ್ಯಾಮೆಲೆಟ್ ಪ್ರಾಥಮಿಕ ಶಾಲೆಗೆ ಸೇರಿದ ಹಾಗೂ ತನ್ನ ಹೀರೊಗಳ ಪಟ್ಟಿಯಲ್ಲಿ ಮೈಕ್ ಟೈಸನ್ ಮತ್ತು ಡೀಗೊ ಮರಡೋನಾ ಅವರನ್ನು ಸೇರಿಸಿ, ಉತ್ಸಾಹದ ಚಿಲುಮೆಯ ಬಾಲಕನಾಗಿದ್ದ.
ಅವನು ಉತ್ತಮ ಪಾಲನೆಯಲ್ಲಿ ಸಂತೋಷದ ಚಿಲುಮೆಯಾಗಿ ಬೆಳೆದ. ಆದರೆ ಬಡತನದಿಂದ ನೊಂದ ಲಂಡನ್ ಜಿಲ್ಲೆ ಪೆಕ್ಹಾಮ್‌ನಲ್ಲಿ ಸುಖಭೋಗವಿಲ್ಲದೇ ಜೀವನ ನಡೆಸುವುದು ಕಲಿಯಬೇಕಾಯಿತು. ಪೆಕ್ಹಾಮ್‌ನಲ್ಲಿ ಜನಸಂಖ್ಯೆಯ ಅರ್ಧದಷ್ಟು ಜನರು ಬಡವರು ಅಥವಾ ಬಡತನದ ಅಂಚಿನಲ್ಲಿದ್ದರು. ಅವನು ವಾಸಮಾಡುತ್ತಿದ್ದ ಪ್ರದೇಶದಲ್ಲಿ ಹಿಂಸಾತ್ಮಕ ಅಪರಾಧವು ಸಾಮಾನ್ಯವಾಗಿ ನಡೆಯುವ ಸಂಗತಿಯಾಗಿತ್ತು. ಆದರೆ ಅವನ ತಂದೆತಾಯಿಗಳು ಗೌರವಾನ್ವಿತ ಸ್ವಭಾವಗಳನ್ನು ಬೆಳೆಸಿದರು ಹಾಗು ಫರ್ಡಿನ್ಯಾಂಡ್ ನೆರೆಯ ಕರಾಳಮುಖಗಳಿಂದ ಹೆಚ್ಚಾಗಿ ದೂರವೇ ಉಳಿದ. ಶಾಲೆಯಲ್ಲಿ ಲೆಕ್ಕದಲ್ಲಿ ಗಮನಹರಿಸಿದ ಹಾಗೂ ಶಾಲೆಯ ನಿರ್ಮಾಣದ ಬಗ್ಲಿ ಮಾಲೋನ್‌ನಲ್ಲಿ ಪ್ರೇಕ್ಷಕರ ಎದುರು ಪ್ರದರ್ಶನ ನೀಡುವ ಅವಕಾಶದಿಂದ ಪುಳಕಿತನಾದ. ಮೈದಾನದಲ್ಲಿ ತನ್ನ ಕೌಶಲ್ಯದಿಂದ ತನ್ನ ಸಹಪಾಠಿಗಳನ್ನು ಮೆಚ್ಚಿಸಿದ. ಸತತವಾಗಿ ಫುಟ್ಬಾಲ್ ಆಡುವ ಮೂಲಕ, ವೃತ್ತಿಪರ ಆಟಗಾರನಾಗಿ ಮತ್ತು ಹೊಸ ಸ್ಥಳಗಳನ್ನು ಕಾಣುವ ಕನಸನ್ನು ಕಂಡ.
"'ಬಾಲಕನಾಗಿ ನಾನು ಭಿನ್ನವಾಗಿ ಏನನ್ನಾದರೂ ಮಾಡಬೇಕೆಂದು ಬಯಸಿದೆ. ಫುಟ್ಬಾಲ್ ಆಡುವಲ್ಲಿ ಕೂಡ ಮತ್ತು ಸಹಪಾಠಿಗಳೊಂದಿಗೆ ತಿರುಗಾಡುವುದರಿಂದ ಕೂಡ ಸುಲಭವಾಗಿ ಬೇಸರಗೊಳ್ಳುತ್ತಿದ್ದೆ. ಆದ್ದರಿಂದ ಮನೆಯಿಂದ ದೂರ ಪ್ರಯಾಣಿಸುವುದು, ಹೊಸ ಜನರನ್ನು ಭೇಟಿಯಾಗುವುದು.... ನನಗೆ ಖುಷಿ ಉಂಟುಮಾಡಿತು.'"
ಅವನು ಬ್ಲಾಕ್‌ಹೆತ್ ಬ್ಲೂಕೋಟ್ಸ್ ಪ್ರೌಢಶಾಲೆಗೆ ಸೇರಿದ. ಅವನ ಮನೆಯಿಂದ ಸ್ವಲ್ಪಮಟ್ಟಿಗೆ ದೂರದಲ್ಲಿದ್ದ ಶಾಲೆಯಲ್ಲಿ ಹೊಸ ಸ್ನೇಹಿತರನ್ನು ಭೇಟಿಯಾಗಿ ಭದ್ರವಾಗಿ ನೆಲೆನಿಂತ, ಇದರಿಂದ ಅವನ ಆತ್ಮವಿಶ್ವಾಸ ಹೆಚ್ಚಿದ ಭಾವನೆ ಉಂಟಾಯಿತು. ತನ್ನ ಸಹಪಾಠಿ ಸ್ಟೀಫನ್ ಲಾರೆನ್ಸ್ ಸಾವಿನಿಂದ ಅವನ ಎರಡನೇ ವರ್ಷ ಹಾಳಾಯಿತು. ಈ ವಿದ್ಯಮಾನವು ಸದಾಇರುವ ಹಿಂಸಾಚಾರದ ಬೆದರಿಕೆಯನ್ನು ಪ್ರದರ್ಶಿಸಿತು. ಫರ್ಡಿನ್ಯಾಂಡ್ ದೈಹಿಕ ಅಭಿವ್ಯಕ್ತಿಯನ್ನು ಇಷ್ಟಪಡುತ್ತಿದ್ದ. ಫುಟ್ಬಾಲ್‌ ಮತ್ತು ಜಿಮ್ನಾಸ್ಟಿಕ್ ತರಗತಿಗಳು ಮಾತ್ರವಲ್ಲದೇ ನಾಟಕ, ರಂಗಮಂದಿರ ಮತ್ತು ಬ್ಯಾಲೆಟ್‌ ತರಗತಿಗಳಲ್ಲೂ ಭಾಗಿಯಾದ. ಅವನೊಬ್ಬ ಸಮರ್ಥ ಬಾಲಕನಾಗಿದ್ದ,10ನೇ ವಯಸ್ಸಿನಲ್ಲಿ ಕ್ವೀನ್ ಪಾರ್ಕ್ ರೇಂಜರ್ಸ್ F.C. ಅಕ್ಯಾಡೆಮಿಯ ತರಬೇತಿ ಪಡೆಯಲು ಆಹ್ವಾನಿಸಲಾಯಿತು. 11ನೇ ವರ್ಷದಲ್ಲಿ ಲಂಡನ್‌ನ ಸೆಂಟ್ರಲ್ ಸ್ಕೂಲ್ ಆಫ್ ಬ್ಯಾಲೆಟ್‌ನಲ್ಲಿ ಭಾಗವಹಿಸಲು ಅವನು ವಿದ್ಯಾರ್ಥಿವೇತನ ಗೆದ್ದುಕೊಂಡ. ನಾಲ್ಕುವರ್ಷಗಳವರೆಗೆ ವಾರಕ್ಕೆ ನಾಲ್ಕು ದಿನಗಳು ನಗರ ಕೇಂದ್ರಕ್ಕೆ ಪ್ರವಾಸ ಮಾಡುವ ಮೂಲಕ ಬ್ಯಾಲೆಟ್ ತರಗತಿಗಳಿಗೆ ಅವನು ಅತ್ಯಾಶೆಯಿಂದ ಹಾಜರಾದ. ಆದಾಗ್ಯೂ,ಪಾಠಗಳು ಅವನ ಸಮಚಿತ್ತತೆಯನ್ನು ಸುಧಾರಿಸಿದರೂ,ಅವನು ನಿಜವಾಗಲೂ ಇಷ್ಟಪಟ್ಟಿದ್ದು ವೃತ್ತಿಪರ ಪುಟ್ಬಾಲ್ ಆಟ.
ಯುವ ತಂಡದಲ್ಲಿ ವೃತ್ತಿಜೀವನ
ಫರ್ಡಿನ್ಯಾಂಡ್'ರ ಮೇಲ್ಮಟ್ಟದ ಫುಟ್ಬಾಲ್ ಆಡುವ ಸಾಮರ್ಥ್ಯಗಳು ಬಾಲಕನಾಗಿದ್ದಾಗಲೇ ಗೋಚರಿಸಿತು. ಅವನು 11 ವರ್ಷದವನಿದ್ದಾಗ,ಯುವ ಕೋಚ್ ಡೇವಿಡ್ ಗುಡ್ವಿನ್ ಪ್ರತಿಕ್ರಿಯಿಸುತ್ತಾ, "ನಾನು ನಿನ್ನನ್ನು ಪೀಲೆ ಎಂದು ಕರೆಯಲು ಬಯಸುತ್ತೇನೆ, ಮಗನೇ, ನೀನು ಆಡುವ ರೀತಿ ನನಗೆ ಇಷ್ಟವಾಗಿದೆ." ಎಂದು ಹೇಳಿದ್ದಾನೆ ಫರ್ಡಿನ್ಯಾಂಡ್ ಯುವ ತಂಡಗಳಲ್ಲಿ ನಿಯಮಿತವಾಗಿ ಆಡಲಾರಂಭಿಸಿದ ಹಾಗು ಎಲ್ತಾಮ್ ಟೌನ್‌ನಲ್ಲಿ ಅವನು ದಾಳಿಮಾಡುವ ಮಿಡ್‌ಫೀಲ್ಡರ್ ಸ್ಥಾನದಲ್ಲಿ ಆಡಿದ. ಆದರೆ ಅಭ್ಯಾಸ ತಂಡವು ಯುವ ಆಟಗಾರನಿಗೆ ಬದಲಿಗೆ ಸೆಂಟರ್ ಬ್ಯಾಕ್‌ನಲ್ಲಿ ಆಡುವ ಸಾಮರ್ಥ್ಯವಿದೆ ಎಂದು ಕಂಡುಕೊಂಡಿತು. ತಂಡಗಳು ಯುವ ಫುಟ್ಬಾಲ್ ಆಟಗಾರನ ಸೇವೆಗಳಿಗಾಗಿ ಪೈಪೋಟಿ ನಡೆಸಿದರು. ಯುವಕನಾಗಿದ್ದಾಗ ಅವನು ಚಾರ್ಲ್‌ಟನ್ ಅಥ್ಲೆಟಿಕ್, ಚೆಲ್ಸಿಯ, ಮಿಲ್‌ವಾಲ್ ಮತ್ತು ಕ್ವೀನ್ ಪಾರ್ಕ್ ರೇಂಜರ್ಸ್ ಜತೆ ತರಬೇತಿ ಪಡೆದ. ಫರ್ಡಿನ್ಯಾಂಡ್ ಸದಾ ವಿವಿಧ ಸ್ಥಳಗಳಿಗೆ ಭೇಟಿ ನೀಡಲು ಆಸಕ್ತಿ ಹೊಂದಿದ್ದ. ಅವನು ಉತ್ತರದ ಮಿಡಲ್‌ಬ್ರೊನ ತರಬೇತಿ ಮೈದಾನಕ್ಕೆ ಕೂಡ ಪ್ರಯಾಣಿಸಿ, ಅಲ್ಲಿ ಕೇವಲ ಉಳಿಯುವುದಕ್ಕಾಗಿ ತನ್ನ ಶಾಲೆಯ ರಜಾದಿನಗಳಲ್ಲಿ ಬಹುಮಟ್ಟಿನ ಸಮಯವನ್ನು ಕೂತು ಮಲಗುವ ಕೋಣೆ(ಬೆಡ್‌ಸಿಟ್)ಯೊಂದರಲ್ಲಿ ಕಳೆದ.
ಆದಾಗ್ಯೂ, ಲಂಡನ್ ತಂಡ ವೆಸ್ಟ್ ಹ್ಯಾಮ್ ಯುನೈಟೆಡ್ ಅವನ ಫುಟ್ಬಾಲ್ ಆಡುವ ನೆಲೆಯಾಗಿದ್ದು,ಅವರ ಯುವ ವ್ಯವಸ್ಥೆಯನ್ನು ಅವನು 1992ರಲ್ಲಿ ಸೇರಿದನು. ಅವನು ತನ್ನ ಪ್ರಥಮ ಯುವ ತರಬೇತಿ ಯೋಜನೆ ಒಪ್ಪಂದಕ್ಕೆ 1994ರ ಜನವರಿಯಲ್ಲಿ ಸಹಿಹಾಕಿದ ಹಾಗು ಅಕಾಡೆಮಿಯಲ್ಲಿ ಫ್ರಾಂಕ್ ಲಾಂಪಾರ್ಡ್ ಮುಂತಾದ ಆಟಗಾರರ ಜತೆ ಆಟವಾಡಿದ. ಫರ್ಡಿನ್ಯಾಂಡ್‌ಗೆ ಕ್ಲಬ್ ಮಟ್ಟದಲ್ಲಿ ಸಂಗತಿಗಳು ಭಾವಪರವಶಗೊಳಿಸಿದವು. 16ನೇ ವರ್ಷ ವಯಸ್ಸಿನಲ್ಲಿ ಅವನು ಇಂಗ್ಲೆಂಡ್ ಯುವ ತಂಡಕ್ಕೆ ಸೇರಿ, ಅವನ ವಯೋಮಾನದ ಗುಂಪಿನ UEFA ಐರೋಪ್ಯ ಫುಟ್ಬಾಲ್ ಚಾಂಪಿಯನ್‌ಷಿಪ್‌ನಲ್ಲಿ ಸ್ಪರ್ಧಿಸಿದ. ಇದರಿಂದ ಅಂತಾರಾಷ್ಟ್ರೀಯ ಸ್ಪರ್ಧೆಯ ಪ್ರಥಮ ಅನುಭವ ಅವನಿಗಾಯಿತು.
ವೆಸ್ಟ್ ಹ್ಯಾಮ್ ಯುನೈಟೆಡ್
ಮೂಲತಃ ಫ್ರಾಂಕ್ ಲ್ಯಾಂಪಾರ್ಡ್ Sr.ಶೋಧವಾದ ಫರ್ಡಿನ್ಯಾಂಡ್ ಯುವ ತಂಡದ ದರ್ಜೆಗಳ ಮೂಲಕ ಪ್ರಗತಿ ಸಾಧಿಸಿ, ವೃತ್ತಿಪರ ಕರಾರನ್ನು ಸಂಪಾದಿಸಿದ ಮತ್ತು ಈ ಪ್ರಕ್ರಿಯೆಯಲ್ಲಿ ಪ್ರಥಮ ತಂಡದಲ್ಲಿ ಸ್ಥಾನಗಳಿಸಿದ. ಕ್ರೀಡಾಋತುವಿನ ಹ್ಯಾಮರ್ಸ್ ಕೊನೆಯ ಆಟದಲ್ಲಿ ಟೋನಿ ಕಾಟ್ಟೀ ಅವರಿಗೆ ಬದಲಿಯಾಗಿ ಬರುವ ಮೂಲಕ 1996ರ ಮೇ 5ರಂದು ಫರ್ಡಿನ್ಯಾಂಡ್ ಹಿರಿಯ ತಂಡಕ್ಕೆ ಚೊಚ್ಚಲ ಪ್ರವೇಶ ಮಾಡಿದ. ಶೆಫೀಲ್ಡ್ ವೆಡ್‌ನೆಸ್‌ಡೆ ವಿರುದ್ಧ ನಡೆದ ಈ ಪಂದ್ಯವು 1 -1 ಡ್ರಾನಲ್ಲಿ ಮುಕ್ತಾಯವಾಯಿತು. 1997–98 ಕ್ರೀಡಾಋತುವಿನಲ್ಲಿ, ಫರ್ಡಿನ್ಯಾಂಡ್ 19ರ ಕಿರಿಯ ವಯಸ್ಸಿನಲ್ಲೇ ಹ್ಯಾಮರ್ ಆಫ್ ದಿ ಇಯರ್ ಪ್ರಶಸ್ತಿಯನ್ನು ಗೆದ್ದುಕೊಂಡ.
ಲೀಡ್ಸ್ ಯುನೈಟೆಡ್
ಫರ್ಡಿನ್ಯಾಂಡ್ FA ಪ್ರೀಮಿಯರ್ ಲೀಗ್ ಫುಟ್ಬಾಲ್ ಕ್ಲಬ್ ಲೀಡ್ಸ್ ಯುನೈಟೆಡ್‌ನ್ನು ನವೆಂಬರ್ 2000ರಲ್ಲಿ £18 ದಶಲಕ್ಷಕ್ಕೆ ಸೇರಿದ, ಅದು ಆಗಿನ ಬ್ರಿಟಿಷ್ ವರ್ಗಾವಣೆ ದಾಖಲೆಯಾಗಿತ್ತು ಮತ್ತು ವಿಶ್ವದ ಅತೀ ದುಬಾರಿ ರಕ್ಷಣೆ ಆಟಗಾರ ಎಂಬ ಹಿರಿಮೆಗೆ ಪಾತ್ರನಾದ. ಅವರ ಚೊಚ್ಚಲ ಪ್ರವೇಶದಲ್ಲಿ ಲೈಸೆಸ್ಟರ್ ಸಿಟಿಯಲ್ಲಿ 3 -0ಸೋಲಿನ ಆರಂಭದೊಂದಿಗೆ, ಎಲ್ಯಾಂಡ್ ರೋಡ್‌ನಲ್ಲಿ ಅವನ ವೃತ್ತಿಜೀವನ ಅಹಿತಕರ ಪ್ರಾರಂಭ ಕಂಡರೂ, ಫರ್ಡಿನ್ಯಾಂಡ್ ಸ್ಥಿರವಾಗಿ ನೆಲೆನಿಂತ ಮತ್ತು ಲೀಡ್ಸ್ ತಂಡದ ಅವಿಭಾಜ್ಯ ಅಂಗವಾದ. UEFA ಚಾಂಪಿಯನ್ಸ್ ಲೀಗ್ ಸೆಮಿ ಫೈನಲ್ ಹಂತ ತಲುಪಿದ ಲೀಡ್ಸ್ ತಂಡದಲ್ಲಿ ಸ್ಪೇನ್‌ನ ಡಿಪೋರ್ಟಿವೊ ಲಾ ಕೊರುನಾ ವಿರುದ್ಧ ಕ್ವಾರ್ಟರ್ ಫೈನಲ್‌ನಲ್ಲಿ ಹೆಡರ್(ತಲೆಯಿಂದ ಚೆಂಡು ಹೊಡೆಯವುದು)ಮೂಲಕ ಸ್ಕೋರು ಗಳಿಸಿದ. ಯಾರ್ಕ್‌ಶೈರ್‌ನಲ್ಲಿ ಆಡಿದ ಸಂದರ್ಭದಲ್ಲಿ ಇತರೆ ಪ್ರಮುಖಾಂಶಗಳು ಲಿವರ್‌ಪೂಲ್ ವಿರುದ್ಧ ಆನ್‌ಫೀಲ್ಡ್‌ನಲ್ಲಿ ಹೊಡೆದ ಗೋಲುಗಳು ಮತ್ತು ಅಪ್ಟಾನ್ ಪಾರ್ಕ್‌ನಲ್ಲಿ ಸ್ಕೋರಿಂಗ್ ರಿಟರ್ನ್(ಚೆಂಡನ್ನು ಹಿಂದಕ್ಕೆ ಒಯ್ದು ಸ್ಕೋರು ಮಾಡುವುದು).
ನಂತರದ ಕ್ರೀಡಾಋತುವಿನಲ್ಲಿ, 2001 ಆಗಸ್ಟ್‌ನಲ್ಲಿ ಅವನು ಲುಕಾಸ್ ರೆಡೆಬೆ ಅವರಿಗೆ ಬದಲಿಯಾಗಿ ಕ್ಲಬ್ ನಾಯಕನಾದ ಹಾಗು ಎರಡನೇ ಅಭಿಯಾನವನ್ನು ಪರಿಣಾಮಕಾರಿಯಾಗಿ ಮುಗಿಸಿದ. ಮೇಲಿನ ನಾಲ್ಕನೇ ಸ್ಥಾನಕ್ಕೆ ಮುಟ್ಟಿ ಸ್ಪರ್ಧೆಗೆ ಅರ್ಹತೆ ಪಡೆಯಲು ಯುನೈಟೆಡ್ ವಿಫಲವಾದರೂ, ಹಿಂದಿನ ಋತುವಿನಲ್ಲಿ ಪ್ರಮುಖವಾಗಿ ಗಮನಸೆಳೆಯಿತು. 2002 FIFA ವಿಶ್ವ ಕಪ್‌ಸಂದರ್ಭದಲ್ಲಿ ಕ್ಲಬ್ ತೀವ್ರ ಹಣಕಾಸಿನ ಬಿಕ್ಕಟ್ಟಿನಲ್ಲಿದೆ ಹಾಗೂ ಹೊಸ ಮ್ಯಾನೇಜರ್‌ ಟೆರಿ ವೆನೇಬಲ್ಸ್‌‌ನಿಗೆ ಅವರ ಕಡೆಯ ಪ್ರಸಿದ್ಧ ರಕ್ಷಣೆ ಆಟಗಾರನನ್ನು ಗಣನೀಯ ನಗದು ಹಣದ ಮೊತ್ತಕ್ಕೆ ಕೈಬಿಡುವಂತೆ ಒತ್ತಾಯಿಸಲಾಗಿದೆ ಎಂದು ವದಂತಿಗಳು ಹಬ್ಬಲಾರಂಭಿಸಿದವು. ಫರ್ಡಿನ್ಯಾಂಡ್‌ ಇಂಗ್ಲೆಂಡ್ ಪರ ವಿಶ್ವಕಪ್‌ನಲ್ಲಿ ಪರಿಣಾಮಕಾರಿ ಪ್ರದರ್ಶನ ನೀಡಿದ ನಂತರ, ಲೀಡ್ಸ್ ತನ್ನ ಗಂಡಾಂತರದ ಹಣಕಾಸಿನ ಸ್ಥಿತಿ ಹಿನ್ನೆಲೆಯಲ್ಲಿ £29.1 ದಶಲಕ್ಷ ಬಿಡ್(ಘೋಷಿತ ಬೆಲೆಗೆ ಕೊಟ್ಟ ಒಪ್ಪಿಗೆ) ಹಣ ಸ್ವೀಕರಿಸಲು ಒಪ್ಪಿಕೊಂಡಿತು.
ಮ್ಯಾಂಚೆಸ್ಟರ್ ಯುನೈಟೆಡ್
thumb|ಫರ್ಡಿನ್ಯಾಂಡ್ ಮ್ಯಾಂಚೆಸ್ಟರ್ ಯುನೈಟೆಡ್ ಶರ್ಟ್‌(ಅಂಗಿ)ನಲ್ಲಿ. 2002ರ ಜುಲೈ 22ರಂದು ಫರ್ಡಿನ್ಯಾಂಡ್ ಸಹ ಪ್ರೀಮಿಯರ್ ಲೀಗ್ ತಂಡವಾದ ಮ್ಯಾಂಚೆಸ್ಟರ್ ಯುನೈಟೆಡ್ಗೆ 5 ವರ್ಷಗಳ ಒಪ್ಪಂದದ ಮೇಲೆ ಸೇರಿಕೊಂಡ. ಇದರಿಂದ ಫುಟ್ಬಾಲ್ ಇತಿಹಾಸದಲ್ಲೇ ಅತ್ಯಂತ ದುಬಾರಿ ಬ್ರಿಟಿಷ್ ಆಟಗಾರನೆನಿಸಿದ ಹಾಗು ಪುನಃ ವಿಶ್ವದ ಅತ್ಯಂತ ದುಬಾರಿ ರಕ್ಷಣೆ ಆಟಗಾರನಾದ(ಈ ಬಿರುದನ್ನು 2001ರಲ್ಲಿ ಅವನು ಲಿಲಿಯಾನ್ ಥುರಮ್‌ಗೆ ಕಳೆದುಕೊಂಡ). ಶುಲ್ಕವು £20 ದಶಲಕ್ಷದಲ್ಲಿ ಮೂಲ ಅಂಶವನ್ನು ಒಳಗೊಂಡಿತ್ತು ಹಾಗು ಕೆಲವು ಷರತ್ತಿನ ಅಂಶಗಳು ತಾವು ಅವನನ್ನು £30 ದಶಲಕ್ಷಕ್ಕಿಂತ ಹೆಚ್ಚಿನ ಹಣಕ್ಕೆ ಮಾರುತ್ತಿದ್ದೇವೆ ಎಂದು ಅಭಿಮಾನಿಗಳಿಗೆ ಹೇಳಲು ಅವಕಾಶ ಒದಗಿಸಿತು.
ಲೀಡ್ಸ್ ಯುನೈಟೆಡ್ ನಂತರ ಎಲ್ಲ ಆಕಸ್ಮಿಕ ಅಂಶಗಳಿಗೆ ಬದಲಾಗಿ, ತಮ್ಮ ಆರ್ಥಿಕ ಬಿಕ್ಕಟ್ಟಿನಿಂದ ಹಣಕ್ಕಾಗಿ ಹತಾಶರಾಗಿದ್ದರಿಂದ ಏಕ ಸಂದಾಯವನ್ನು ಪಡೆಯಿತು. ಮ್ಯಾಂಚೆಸ್ಟರ್ ಯುನೈಟೆಡ್‌ನಲ್ಲಿ ಫರ್ಡಿನ್ಯಾಂಡ್ ಗುತ್ತಿಗೆಯ ಅಂತಿಮ ಮೌಲ್ಯವು £33 ದಶಲಕ್ಷಗಳಾಗಿತ್ತು. ಇದರಲ್ಲಿ ಏಜಂಟರ ಶುಲ್ಕಗಳು ಸೇರಿದ್ದವು ಹಾಗು ಲೀಡ್ಸ್ £30ದಶಲಕ್ಷಕ್ಕಿಂತ ಸ್ವಲ್ಪ ಕಡಿಮೆ ಮೊತ್ತವನ್ನು ಸ್ವೀಕರಿಸಿತು. ಮ್ಯಾಂಚೆಸ್ಟರ್ ಯುನೈಟೆಡ್ ವೃತ್ತಿಜೀವನದಲ್ಲಿ ಫರ್ಡಿನ್ಯಾಂಡ್ ಆಟದಲ್ಲಿ ಲಯ ಕಂಡುಕೊಳ್ಳುವಲ್ಲಿ ಕೊರತೆ ಅನುಭವಿಸಿದ. ಇದು ನಿರ್ದಿಷ್ಟವಾಗಿ ಅವನು ಚಾಂಪಿಯನ್ಸ್ ಲೀಗ್‌ನಲ್ಲಿ ರಿಯಲ್ ಮ್ಯಾಡ್ರಿಡ್ ವಿರುದ್ಧದ ಸಾಧನೆ ಹಾಗು ಎಲ್ಲಾಂಡ್ ರೋಡ್‌ನಲ್ಲಿ ಅವನ ಮುಂಚಿನ ಕ್ಲಬ್ ಲೀಡ್ಸ್ ಯುನೈಟೆಡ್ ವಿರುದ್ಧ 1–0 ಸೋಲಿನಿಂದ ಇದು ಸಾಬೀತಾಯಿತು.
ಅಂತಿಮವಾಗಿ ಮೂಲ ತೀರ್ಪನ್ನು ಎತ್ತಿಹಿಡಿಯಲಾಯಿತು.
thumb|upright|left|ಗೋಲು ಹೊಡೆದ ನಂತರ ಫರ್ಡಿನ್ಯಾಂಡ್ ಕ್ರಿಸ್ಟಿಯಾನೊ ರೊನಾಲ್ಡೊ ಜತೆ ಸಂಭ್ರಮಿಸುತ್ತಿರುವುದು. ಫರ್ಡಿನ್ಯಾಂಡ್ ತನ್ನ ಪ್ರಥಮ ಕ್ರೀಡಾಋತುವಿನಲ್ಲೇ ಮ್ಯಾಂಚೆಸ್ಟರ್ ಯುನೈಟೆಡ್ ಪರ ಪ್ರೀಮಿಯರ್ ಲೀಗ್ ಪ್ರಶಸ್ತಿಯಲ್ಲಿ ಜಯಗಳಿಸಿದ. ಅವನು 2006 ಲೀಗ್ ಕಪ್‌ನಲ್ಲಿ ವಿಜಯಿಗಳ ಪದಕ 2003 ಲೀಗ್ ಕಪ್‌ ಮತ್ತು 2005 FA ಕಪ್‌ನಲ್ಲಿ ರನ್ನರ್ಸ್-ಅಪ್ ಪದಕಗಳನ್ನು ಸ್ವೀಕರಿಸಿದ.
2005ರ ಡಿಸೆಂಬರ್ 14ರಂದು ವಿಗಾನ್ ಅಥ್ಲೆಟಿಕ್ ವಿರುದ್ಧ ಪಂದ್ಯದಲ್ಲಿ ಫರ್ಡಿನ್ಯಾಂಡ್ ಯುನೈಟೆಡ್ ಪರವಾಗಿ ತನ್ನ ಪ್ರಥಮ ಗೋಲನ್ನು ಗಳಿಸುವ ಮೂಲಕ ಯುನೈಟೆಡ್‌ಗೆ 4-೦ ಜಯ ಸಿಕ್ಕಿತು. ಓಲ್ಡ್ ಟ್ರಾಫರ್ಡ್‌ನಲ್ಲಿ ಮೂರು ವರ್ಷಗಳ ಕಾಲ ಕಳೆದ ನಂತರ ಅದು ಅವನ ಮೊದಲನೇ ಗೋಲಾಗಿತ್ತು.
ಫರ್ಡಿನ್ಯಾಂಡ್ 2007–08 ಕ್ರೀಡಾಋತುವನ್ನು ಚೆನ್ನಾಗಿಯೇ ಆರಂಭಿಸಿದ. ಅವನು ಪ್ರೀಮಿಯರ್ ಲೀಗ್‌ನಲ್ಲಿ ಸತತವಾಗಿ 6ಬಾರಿ ಎದುರಾಳಿ ತಂಡಕ್ಕೆ ಗೋಲುಗಳನ್ನು ನೀಡದಿರಲು ಸಮರ್ಥವಾದ ಯುನೈಟೆಡ್ ರಕ್ಷಣಾ ತಂಡದ ಭಾಗವಾಗಿದ್ದ. ಆದರೆ 2007ರ ಅಕ್ಟೋಬರ್ 20ರಂದು ವಿಲ್ಲಾ ಪಾರ್ಕ್‌ನಲ್ಲಿ ಆಸ್ಟನ್ ವಿಲ್ಲಾಗೆ ಪೂರ್ವಾರ್ಧದಲ್ಲೇ ಗೋಲನ್ನು ಒಪ್ಪಿಸಿತು. ಈ ಆಟದ ಸಂದರ್ಭದಲ್ಲಿ ಫರ್ಡಿನ್ಯಾಂಡ್ ಕ್ರೀಡಾಋತುವಿನ ಪ್ರಥಮ ಗೋಲನ್ನು ಗಳಿಸಿದ.ಅದು ಆಟದಲ್ಲಿ ಯುನೈಟೆಡ್‌ನ ಮೂರನೇ ಗೋಲಾಗಿತ್ತು. ಎಡಪಾದದ ಹೊಡೆತದೊಂದಿಗೆ ವಿಲ್ಲಾ ರಕ್ಷಣೆ ಆಟಗಾರನೊಬ್ಬ ತೀವ್ರವಾಗಿ ಪಕ್ಕಕ್ಕೆ ವಾಲಿದ. ಮೂರು ದಿನಗಳ ನಂತರ,ಫರ್ಡಿನ್ಯಾಂಡ್ ಯುನೈಟೆಡ್ ಪರವಾಗಿ ಪ್ರಥಮ ಯುರೋಪಿಯನ್ ಗೋಲು ಗಳಿಸಿದ. ಸೊಗಸಾದ ಹೆಡಿಂಗ್(ತಲೆಯಿಂದ ಚೆಂಡಿನ ಹೊಡೆತ)ಮೂಲಕ ಡೈನಾಮೊ ಕೆವಿವ್ ವಿರುದ್ಧ ಸ್ಕೋರನ್ನು ಆರಂಭಿಸಿದ. ಯುನೈಟೆಡ್ ಆಟದಲ್ಲಿ ಪ್ರಾಬಲ್ಯ ಮೆರೆದು 4 -2ರಿಂದ ಗೆಲುವು ಗಳಿಸಿತು.
thumb|ಫರ್ಡಿನ್ಯಾಂಡ್ ಜುವೆಂಟಸ್ ವಿರುದ್ಧ ಪಂದ್ಯದಲ್ಲಿ ಓಲೋಫ್ ಮೆಲ್‌ಬರ್ಗ್ ಜತೆಯಲ್ಲಿರುವುದು. 2008 ಜನವರಿ 12ರಂದು ಫರ್ಡಿನ್ಯಾಂಡ್ ಓಲ್ಡ್ ಟ್ರಾಫರ್ಡ್‌ನಲ್ಲಿ ನ್ಯೂಕ್ಯಾಸಲ್ ಯುನೈಟೆಡ್ ವಿರುದ್ಧ 6 -೦ ಭರ್ಜರಿ ಗೆಲುವಿನಲ್ಲಿ ಅಪರೂಪದ ಪ್ರೀಮಿಯರ್ ಲೀಗ್ ಗೋಲನ್ನು ಗಳಿಸಿದ.
ಪೋರ್ಟ್ಸ್‌ಮೌತ್ ವಿರುದ್ಧ 2008 ಮಾರ್ಚ್8ರಂದು FA ಕಪ್‌ ಕ್ವಾರ್ಟರ್ ಫೈನಲ್ ಪಂದ್ಯದಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ಮೇಲುಗೈ ಪಡೆದಿತ್ತು.ಎಡ್ವಿನ್ ವ್ಯಾನ್‌ಡರ್ ಸಾರ್ ತೊಡೆಸಂದಿನ ಗಾಯದಿಂದಾಗಿ ಮೈದಾನದಿಂದ ತೆರಳಿದ ಬಳಿಕ ಹಾಗು ಬದಲಿ ಗೋಲುರಕ್ಷಕ ಟೋಮಾಸ್ ಕುಸಾಕ್‌ನನ್ನು ಪೆನಾಲ್ಟಿಯನ್ನು ಬಿಟ್ಟುಕೊಟ್ಟ ಹಿನ್ನೆಲೆಯಲ್ಲಿ ಕಳಿಸಿದ ಬಳಿಕ ಫರ್ಡಿನ್ಯಾಂಡ್ ಅಪರೂಪವಾಗಿ ಗೋಲುರಕ್ಷಕನಾಗಿ ಕಾಣಿಸಿಕೊಂಡ. ಸರಿಯಾದ ಕಡೆ ಜಿಗಿದರೂ ಕೂಡ, ಅವನು ಸುಲ್ಲಿ ಮುಂಟಾರಿಯ ಸ್ಟಾಟ್ ಕಿಕ್(ಪೆನಾಲ್ಟಿ ಹೊಡೆತ)ನ್ನು ತಪ್ಪಿಸಲು ವಿಫಲನಾದ. ಮ್ಯಾಂಚೆಸ್ಟರ್ ಯುನೈಟೆಡ್ FA ಕಪ್‌ನಿಂದ ನಿರ್ಗಮಿಸಿತು.
2008ರ ಏಪ್ರಿಲ್ 6ರಂದು ಮಿಡಲ್ಸ್‌ಬ್ರಾಗ್ ವಿರುದ್ಧ ಫರ್ಡಿನ್ಯಾಂಡ್ ಪಾದದ ಗಾಯದಿಂದಾಗಿ ಪಂದ್ಯದಿಂದ ಕುಂಟುತ್ತಾ ಹೊರನಡೆದ. ಅವನು 2008 ಏಪ್ರಿಲ್ 9ರಂದುUEFA ಚಾಂಪಿಯನ್ಸ್ ಲೀಗ್ ಕ್ವಾರ್ಟರ್ ಫೈನಲ್ ಎರಡನೇ ಹಂತದಲ್ಲಿ A.S. ರೋಮಾ ತಂಡವನ್ನು ಎದುರಿಸುವ ಬಗ್ಗೆ ಅನುಮಾನ ಮೂಡಿತ್ತು. ಅವನು ಪೂರ್ವಾರ್ಧದಲ್ಲಿ ಮೂರು ಹೊಲಿಗೆಗಳನ್ನು ಹಾಕಿಕೊಂಡರೂ 90 ನಿಮಿಷಗಳ ಪೂರ್ಣಾವಧಿ ಆಟವಾಡಿದ.
thumb|upright|left|2008–09 ಚಾಂಪಿಯನ್ಸ್ ಲೀಗ್ ಸೆಮಿಫೈನಲ್ ಪಂದ್ಯದಲ್ಲಿ ನಾಯಕನಾಗಿ ಫರ್ಡಿನ್ಯಾಂಡ್ 2008 ಏಪ್ರಿಲ್‌ನಂದು ಪ್ರೀಮಿಯರ್ ಲೀಗ್‌ನಲ್ಲಿ ಯುನೈಟೆಡ್ ಚೆಲ್ಸಿಯಾಗೆ 2 -1ರಿಂದ ಸೋಲನುಭವಿಸಿದ ನಂತರ,ಸೋಲಿನಿಂದ ಕೋಪಗೊಂಡ ಅವನು, ಚೆಲ್ಸಿಯ ಪರಿಚಾರಕರನ್ನು ದೂಷಿಸಿ,ಸುರಂಗದಲ್ಲಿದ್ದ ಗೋಡೆಯನ್ನು ಒದೆಯಲು ಯತ್ನಿಸುವಾಗ ಅದರ ಬದಲಿಗೆ ಮಹಿಳಾ ಪರಿಚಾರಿಕೆ ಟ್ರೇಸಿ ವ್ರೇಗೆ ಒದ್ದಿದ್ದ. ಫರ್ಡಿನ್ಯಾಂಡ್ ತಾನು ಪಾದಗಳಿಂದ ಕೇವಲ ಉಜ್ಜಿದ್ದಾಗಿ ಹೇಳಿಕೆ ನೀಡಿದ. ಫರ್ಡಿನ್ಯಾಂಡ್ ತಾನು ಕ್ಷಮೆ ಕೇಳಿದ್ದಾಗಿ ತಿಳಿಸಿ ಪರಿಚಾರಿಕೆಗೆ ಕೆಲವು ಹೂವುಗಳನ್ನು ಕಳಿಸಿದ. ಆದರೆ ವ್ರೇ ಅದಕ್ಕೆ ಅಸಮ್ಮತಿ ಸೂಚಿಸಿದಳು ಮತ್ತು ದಿ ಸನ್‌ ನಲ್ಲಿ ಫರ್ಡಿನ್ಯಾಂಡ್ ಪಾದಗಳಿಂದ ಉಜ್ಜಿದ್ದರಿಂದ ಉಂಟಾದ ದೊಡ್ಡ ತರಚಿದ ಗಾಯವನ್ನು ತೋರಿಸಿದಳು. ಫರ್ಡಿನ್ಯಾಂಡ್ ಕ್ಷಮೆ ಕೇಳಲಿಲ್ಲ ಅಥವಾ ಹೂವುಗಳನ್ನು ಕಳಿಸಲಿಲ್ಲ ಎಂದು ಅವಳ ಪತಿ ಕೂಡ ವಾದಿಸಿದರು.
2008ರ ಮೇಲೆ 21ರಂದು ಫರ್ಡಿನ್ಯಾಂಡ್ ಚೆಲ್ಸಿಯ ವಿರುದ್ಧ ಚಾಂಪಿಯನ್ಸ್ ಲೀಗ್ ಫೈನಲ್ ಗೆಲುವಿನಲ್ಲಿ ಮ್ಯಾಂಚೆಸ್ಟರ್ ಯುನೈಟೆಡ್ ಪರ ನಾಯಕತ್ವ ವಹಿಸಿದ. ಅವರು ರೆಯಾನ್ ಗಿಗ್ಸ್ ಜತೆ ಟ್ರೋಫಿಯನ್ನು ಸ್ವೀಕರಿಸಿದ. ಗ್ಯಾರಿ ನೆವೆಲ್ಲೆ ಗಾಯದಿಂದಾಗಿ ಗೈರುಹಾಜರಿ ಆಗಿದ್ದರಿಂದ ಗಿಗ್ಸ್ ಕ್ರೀಡಾಋತುವಿನ ಬಹುತೇಕ ಪಂದ್ಯಗಳಿಗೆ ಮೈದಾನದಲ್ಲಿ ನಾಯಕನಾಗಿದ್ದ.
BBC ರೇಡಿಯೊ 5 ಲೈವ್‌ಗೆ ನೀಡಿದ ಸಂದರ್ಶನದಲ್ಲಿ ಫುಟ್ಬಾಲ್‌ನಲ್ಲಿ ಜನಾಂಗಭೇದ ನೀತಿಯನ್ನು FIFA ನಿಭಾಯಿಸುತ್ತಿರುವ ರೀತಿಯನ್ನು ಅವನು ಟೀಕಿಸಿದ.ಪಂದ್ಯಗಳಲ್ಲಿ ಜನಾಂಗೀಯ ನಿಂದನೆ ಅಥವಾ ಸಲಿಂಗಿ ವಿರೋಧಿ ನಿಂದನೆ ಆರೋಪಿಗಳಿಗೆ ಶಿಕ್ಷಿಸಲು ಸಾಕಷ್ಟು ಕೆಲಸ ಮಾಡಿಲ್ಲವೆಂದು ಹೇಳಿದ. ಇಂಗ್ಲೆಂಡ್ ಕ್ರೊವೇಷಿಯ ವಿರುದ್ಧ ಜಾಗ್ರೆಬ್‌ನಲ್ಲಿ ಗೆಲುವು ಗಳಿಸಿದ ಪಂದ್ಯದಲ್ಲಿ ಎಮಿಲೆ ಹೆಸಕಿಯ ವಿರುದ್ದ ಮೂದಲಿಕೆಗಳಿಗೆ ಸಂಬಂಧಿಸಿದಂತೆ ಅವನು ಕೆಳಗಿನಂತೆ ಪ್ರತಿಕ್ರಿಯಿಸಿದ.
ಫರ್ಡಿನ್ಯಾಂಡ್‌ಗೆ 2009–10 ಕ್ರೀಡಾಋತುವಿನಲ್ಲಿ ಗಾಯಗಳು ಕಾಡಿಸಿದವು. ಅನೇಕ ಬೆನ್ನು ಮತ್ತು ಮಂಡಿಯ ಗಾಯಗಳು ಕೆಲವು ತಿಂಗಳವರೆಗೆ ಅವನನ್ನು ಕ್ರೀಡಾಚಟುವಟಿಕೆಗಳಿಂದ ಹಿಂದೆ ಸರಿಯುವಂತೆ ಮಾಡಿತು. 2010ರ ಜನವರಿ 28ರಂದು ಅವನು ಮತ್ತೆ ಕ್ರಿಯಾಶೀಲನಾದ. ಆದರೆ ಹಲ್ ಸಿಟಿ ವಿರುದ್ಧ ವಿರೋಧಿ ತಂಡದ ಆಟಗಾರನಿಗೆ ಮೊಣಕೈನಿಂದ ಹೊಡೆದ ಹಿನ್ನೆಲೆಯಲ್ಲಿ ಹಿಂಸೆಯ ನಡವಳಿಕೆಗೆ ಸಂಬಂಧಿಸಿದಂತೆ ತಪ್ಪಿತಸ್ಥನೆಂದು ಕಂಡಿದ್ದರಿಂದ ನಾಲ್ಕು ಆಟಗಳಿಗೆ ಅವನಿಗೆ ನಿಷೇಧ ವಿಧಿಸಲಾಯಿತು.
2010ರ ಬೇಸಿಗೆಯಲ್ಲಿ ಅನುಭವಿಸಿದ ಮಂಡಿಯ ಗಾಯದಿಂದಾಗಿ, ಇಂಗ್ಲೆಂಡ್ ಪರ ವಿಶ್ವಕಪ್‌‌‌ನಿಂದ ಅವನನ್ನು ಹೊರಗಿಡಲಾಯಿತು. ಅವನು ಕಮ್ಯುನಿಟಿ ಷೀಲ್ಡ್ ಮತ್ತು 2010–11 ಪ್ರೀಮಿಯರ್ ಲೀಗ್ ಕ್ರೀಡಾಋತುವಿನ ಮೊದಲ ನಾಲ್ಕು ಪಂದ್ಯಗಳು ಸೇರಿದಂತೆ ಕ್ರೀಡಾಋತು ಪೂರ್ವದ ಎಲ್ಲ ಪಂದ್ಯಗಳಿಂದ ವಂಚಿತನಾದ. ಅವನು ಸೆಪ್ಟೆಂಬರ್ 14ರಂದು ರೇಂಜರ್ಸ್ ವಿರುದ್ಧ ಚಾಂಪಿಯನ್ಸ್ ಲೀಗ್ ಗ್ರೂಪ್ ಸ್ಟೇಜ್ ಪಂದ್ಯದಲ್ಲಿ ಪ್ರಥಮ ತಂಡದ ಫುಟ್ಬಾಲ್‌ ಆಟಕ್ಕೆ ಹಿಂತಿರುಗಿದ. ಅವನು ತಂಡದ ಪರವಾಗಿ ನಾಯಕತ್ವ ವಹಿಸಿದ ಹಾಗು ಗೋಲುರಹಿತ ಡ್ರಾದಲ್ಲಿ ಪೂರ್ಣ 90 ನಿಮಿಷಗಳವರೆಗೆ ಆಟವಾಡಿದ.